Lalafo ucqar kənddə yaşayan uşaqları sevindirəcək | Frame.az\n19/03/2019 19/03/2019 aquaviridis\t0 Comments\nNovruz bayramı – baharı qarşılayaraq, ürəkdən sevinmək imkanıdır, amma ən əsası – bu, insanların bir-birlərini sevindirmək və yaxşı əməllər görmək fürsətidir. Yaxşı əməllər təkcə papaqda olan şirniyyatlar, yaxınlarla, doğmalarla gözəl vaxt keçirmək deyil, bu, həm də hər bir uşağın bayramıdır.\n27 mart tarixində Lalafo şirkəti, bir neçə təşkilatlarla müştərək, AsanMəktub, Global Shapers Baku Hub təşkilatı ilə, eləcə də məşhur ifaçı Murad Ariflə İmişli rayonuna aztəminatlı ailələrin övladlarının bayramını təbrik etməyə yollanırlar.\nOnları bunu sizin köməyiniz olmadan etməyəcəklər!\n“Asan Məktub” rayondan onlarla məktub gətirib, orada uşaqlar xahiş edirlər ki, onlar üçün məktəb ləvazimatları, ayaqqabılar, gödəkçələr, oyuncaqlar və velosipedlər gətirsinlər.\n“Xeyriyyə xonçası” – Lalafo saytında yeni kateqoriyadır, burada hamı bu bayram münasibəti ilə yaxşı iş görə bilər, konkret olaraq isə ehtiyacı olan bir uşağa bir hədiyyə verə bilər. https://xonca.lalafo.az/ linkinə girməklə, bunu necə etməyin qaydalarını öyrənmək olar. Hər şey çox sadədir – biz uşağın məktubunu seçirik, ona hədiyyə alırıq, Lalafoya giririk, “Xeyriyyə xonçası” kateqoriyasına bu hədiyyəni yerləşdiririk, məhsulun adı yerinə isə bu uşağın adı ilə yaşını qeyd edirik. Sonra şirkət sizinlə əlaqə saxlayır və siz aldığınız hədiyyəni göndərirsiz. .\nAmma bu da son deyil! Həmin gün, 27 маrt tarixində, İmişli rayonundakı Asan Həyat kompleksində, Murad Arif gözəl, uşaqların çox sevdiyi mahnılarını oxuyub, onların bayramını təbrik edəcək.\nTəşkilat həm də ora şirniyyatlar,Novruz personajlarını və çoxlu bol sevinc aparacaq.\nSiz könüllülərə də qoşulub, bu uşaqlar üçün bayram təşkil etmək üçün onlarla gedə bilərsiz!\nAmma ən əsası – heç olmasa bir uşağın məktubunu cavablandırmağı unutmayın, axı hər bir uşaq bayram təbrikinə layiqdir.\n← “Microsoft”un təşkilatçılığı ilə “Kibertəhlükəsizlik həftəsi” sona çatıb\nMETROPOLİTENDƏ İLK DƏFƏ NOVRUZ ŞƏNLİYİ TƏQDİM OLUNUR →


WhatsApp-dan Zoom və Skype-a rəqib olacaq daha bir yenilik » Qadinkimi.com\nWhatsApp-dan Zoom və Skype-a rəqib olacaq daha bir yenilik Tarix : 12 May 2020, 18:02\nWhatsApp messencerinin komandası müştərilərinin veb versiyası üçün yeniləmə hazırlayır. Artıq WhatsApp Veb-də çox sayda iştirakçı üçün video konfrans mümkün olacaq. Ən son WhatsApp Veb yeniləməsi olan 2.2019.6 versiyasında yenilik hələ ki mövcud deyil. Buna baxmayaraq, tərtibatçılar Messenger Rooms Shortcuts\nyeniliyini təqdim etməyə hazırlaşırlar.\nMessenger Rooms xidməti Feysbuk tərəfindən aprel ayının sonlarında istifadəyə verilib. Bu xidmət 50 nəfər iştirakçı ilə qrup zəngləri etməyə imkan verir.


KİŞİLƏR QİÇSƏ DAHA ÇOX YOLUXUR - EKSPERT RƏYİ - » Qadinkimi.com\nKİŞİLƏR QİÇSƏ DAHA ÇOX YOLUXUR - EKSPERT RƏYİ - Tarix : 02 Dekabr 2019, 13:48\n"Avropa regionunda olduğu kimi, Azərbaycanda da İİV-ə yoluxma halları qadınlara nisbətən kişilər arasında daha çox müşahidə edilir".\nAPAxəbər verir ki, bunu Ümumdünya QİÇS-lə Mübarizə Günü ilə bağlı dəyirmi masada Ümumdünya Səhiyyə Təşkilatının (ÜST) Azərbaycan nümayəndəliyinin yoluxucu xəstəliklər üzrə mütəxəssisi Cəvahir Süleymanova deyib. Onun sözlərinə görə, qərbdə QİÇS halları azalır, amma şərqdə azalma halları olmasa da, yoluxmada sabitləşmə müşahidə edilir: "İİV-in gecikmiş diaqnostikası problem olaraq qalır. 2020-ci il üçün nəzərdə tutulmuş "90-90-90" hədəfinə nail ola bilmirik. Bu hədəfə görə, İİV-li insanların müalicəyə cəlb olunma göstəricisi 90 faizə, diaqnozun qoyulması 90 faizə, virusun insanlar arasında azalma göstəricisi 90 faizə çatmalı idi".\nMütəxəssis vurğulayıb ki, hazırda virus yükünün azalması təxminən 73 faizə çatıb: "Çalışmalıyıq ki, birgə əməkdaşlıqla Azərbaycanda da bu hədəflərə nail olaq", -deyə C.Süleymanova əlavə edib.\nO qeyd edib ki, bu ilin sonuna kimi ÜST tərəfindən İİV-in müayinəsi ilə bağlı yeni tövsiyələrin təsdiqi gözlənilir. Bu tövsiyələr ilin axırına kimi təsdiq olunarsa, gələn ildən Səhiyyə Nazirliyi və QİÇS-lə Mübarizə Mərkəzi birgə yeni müayinə protokolları hazırlayacaq.


Beynəlxalq olimpiada mütəxəssisi: “Şagirdlərimiz gələn il mütləq medal qazanacaqlar” -İzah - AzEdu.az AZƏRBAYCAN TƏHSİL PORTALI\n“Müxtəlif təlimlərin təşkili, terninq və yarışlarda iştirak şagirdlərimizin səviyyəsini qaldırır. Ümid edirik ki, bu məktəblilərimiz gələn il medal əldə edəcəklər”.\nBu sözləri AzEdu.az-a açıqlamasında Bakı Mühəndislik Universitetinin Kompüter və informasiya texnologiyaları kafedrasının baş müəllimi, Beynəlxalq İnformatika Olimpiadası ilə bağlı tanınmış mütəxəssis Etibar Seyidzadə deyib.\nO, bildirib ki, son 2-3 ildə bu yarışa hazırlıqlar intensiv şəkil alıb:\n“Olimpiadada iştirak edib yer tuta bilməyən şagirdlərimiz gələn il XI sinifdə oxuyacaqlar. Fikrimcə, gələn il onların vasitəsilə 3 medal qazanmaq şansımız olacaq”.\nÖlkəmizdə keçirilən BİO 2019-un təşkili məsələlərinə gəlincə isə Ekspertbildirib ki, hətta xarici nümayəndələrin də təşkilatçılıqla bağlı fikirləri müsbətdir:\n“ADA Universitetinin tərəfdaşlığının bu təşkilatçılıqda xüsusi rolu oldu. Texniki təminat, iştirakçıların yerləşdirilməsi, ekskursiyalar – hamısı yüksək səviyyədə idi.\nOlimpiadaya hazırlıq üçün Təhsil Nazirliyi tərəfindən bir neçə mərkəzlər yaradılıb. Onlar 2-3 ildir, fəaliyyət göstərirlər. Hər tədris ilinin əvvəlində müsabiqə keçirilir və seçim edilir. Şagirdlər seçildikdən sonra qruplar yığılır. Belə şagirdlərə təlimlər keçirilir. Təlimləri yalnız yerli deyil, həm də xaricdən dəvət olumuş mütəxəssislər keçirlər. Məsələn, bu il ölkəmizə Ruminiya, İrandan mütəxəssislər gəlmişdi. Şagirdlərimiz dəfələrlə buna oxşar beynəlxalq yarışlarda iştirak edib, yaxşı nəticələr göstəriblər. Onlar həm də xaricdə keçirilən bir çox beynəlxalq təlimlərdə iştirak ediblər. Düşünürəm ki, hazırlıqlar növbəti illərdə də bu şəkildə və intensiz davam etdirilsə, yüksək nəticələrimiz olacaq. Çünki hazırda 2 qrupda hazırlıqlar gedir: aşağı və yuxarı siniflər üzrə. Bu cür dərslərin təşkili, terninq və yarışlarda iştirak şagirdlərimizin səviyyəsini qaldırır. Ümid edirik ki, bu şagirdlərimiz gələn il medal əldə edəcəklər”.


Ana səhifə » Müəlliflər\t» “Milli şura” iflasın astanasında\n“Milli şura”nın uzun fasilədən sonra dekabrın 3-də keçirilən son sessiyası radikalların guya 9 oktyabr prezident seçkilərində birgə iştirak etmək məqsədilə yaratdıqları qondarma qurumla bağlı illüziyalara birdəfəlik son qoydu. Daha dəqiq desək, son sessiyada radikalların açıqlamalarına ötəri nəzər salmaq kifayətdir ki, qoca kinodramaturq Rüstəm İbrahimbəyovun “Milli şura”sının artıq keçmiş olduğu barədə konkret təsəvvür yaransın.\nSüni birliklərin “Milli şura” modeli\nƏslində, radikal müxalifət düşərgəsinin təmsilçiləri mühüm ictimai-siyasi hadisələr ərəfəsində təmtəraqla bu və ya digər “birlik” təşkilatları yaratmağa bir növ adət ediblər. Təkcə son illərdə yaradılan onlarca belə qondarma qurumun adını sadalamaq mümkündür. SİDSUH, DUH, “Yes” bloku, “Ziyalılar forumu”, “El” hərəkatı, çoxsaylı məşvərət məclisləri, konqreslər... Lakin iş heç də belə qondarma qurumlara seçilən “gümüş adlar”da və yaxud say çoxluğunda deyil. Sual belədir: Hanı indi bu qurumlar, onların varlığı ilə, yoxluğu nədə hiss olunur? Təbii ki, heç nədə.\nBeləliklə, ermənipərəst Rüstəm İbrahimbəyovun ideya müəllifliyi ilə cəmi bir neçə ay bundan öncə gündəmə gətirilən “Milli şura” radikalların süni birliklərinin siyahısında sonunculardan olsa da, mahiyyət etibarı ilə onlardan heç nə ilə fərqlənmir. Belə ki, adına saxtakarlıqla “milli” sözü yapışdırılsa da, bu qondarma qurum da Azərbaycan cəmiyyətinin sosial-siyasi sifarişi kimi meydana çıxmayıb və xalqın, ölkənin milli maraqlarını ifadə etməkdən çox uzaqdır. Bu qondarma qurumun mahiyyətində başda Rüstəm İbrahimbəyov olmaqla təmsilçilərin öz korporativ maraqlarını təmin etmək istəkləri dayanır. Daha konkret desək, qoca kinodramaturq və onun kələkbazlığına, fellərinə uyan AXCP, “Müsavat” kimi partiyaların təmsilçiləri konturları xaricdəki antimilli dairələrin mətbəxində cızılan “Milli şura” vasitəsilə öz konyuktur məqsədlərinə çatmağı qarşılarına hədəf qoymuşdular. Radikal partiyaların, siyasi qrupların quruma üz tutmaqda bir-birlərindən əks qütblərdə dayanan fərqli niyyətləri var idi.\nBütün bu və digər cəhətlərə görə də “Milli şura” ictimai dayaqdan, sosial baza amilindən məhrum qaldı, onun çağırışlarına cəmiyyətdən birmənalı şəkildə “yox” cavabı gəldi. Az sonra isə bəlli oldu ki, qondarma qurum radikalların özlərinin də gözləntilərini doğrultmaq imkanından çox uzaqdır. Buna görə də, dağlanmış ət iyinə “Milli şura”ya üz tutan radikallar qurum daxilində umu-küsülərə, intriqalara rəvac verdilər. Beləliklə də, “Milli şura” da yarandığı vaxtdan az sonra sürətlə uçuruma doğru yuvarlanmağa başladı.\n“Milli şura”da “günah keçisi” kimdir?\nBəli, radikallar “Milli şura”nın 9 oktyabr seçkilərində uğradığı acınacaqlı məğlubiyyətin obyektiv səbəblərini etiraf etmək əvəzinə, indi qondarma qurum daxilində “günah keçisi” axtarmaqla məşğuldurlar. Radikallardan bir qrupu bütün uğursuzluqların baiskarları kimi özlərini yekəxana aparan AXCP və “Müsavat”ı görürlər. Belələri qənaətlərini onunla əsaslandırırlar ki, “cəbhəçilər” və “Müsavat”çılar digər partiyaları seçki prosesindən məqsədli şəkildə kənarlaşdırdılar, buna görə də bu iki partiya “Milli şura”nın acınacaqlı duruma düşməsinin məsuliyyətini öz aralarında bölüşməlidirlər. AXCP təmsilçiləri cütlüyə ünvanlanan qınaqları loyallıqla “həzm etmək” yolunu seçiblər. Siyasi müşahidəçilərin bildirdiklərinə görə, “cəbhəçilər”in “eşitmə, danışma” taktikaları, özlərini narazı çoxluğun iradlarını bölüşən kimi göstərmələri, əslində, bütün hücumları əzəli və əbədi rəqibləri olan “Müsavat”çıların üstünə yönəltməyə, bununla da onların mövqelərini daha da laxlatmağa xidmət edir.\n“Müsavat” funksionerləri isə yenə də öz amplualarındadır. Onlar qondarma qurumun digər təmsilçilərinə səslənərək “partiyamız “Milli şura”nın uğursuzluqlarını bölüşmür” mesajını verirlər. Partiyanın mərkəzi icra aparatının rəhbəri Arif Hacılı isə son sessiyada “Milli şura”ya daxil olan əksər şəxslərin və qurumların real siyasi qüvvə olmadıqlarını və heç bir iş görmədiklərini” bildirib. Sessiyadan dərhal sonra mətbuata açıqlama verən A. Hacılı daha da kəskin danışaraq “Milli şura”dakı indiki böhranın əsasının qurum yaradılarkən qoyulduğunu dilə gətirib: “Diqqət etdinizsə, bu sessiyada Azərbaycan siyasətində tanınmayanlar, siyasi proseslərdə heç bir rolu olmayanlar tanınmış adamlara qarşı kobudluq edirdilər. Onlar davranışları ilə “Milli şura”da diskussiyaların aparılmasına imkan vermirdilər. Biz bu tipli adamların əvvəlcədən “Milli şura”ya daxil olunmasının əleyhinə çıxmışdıq. İndi də Azərbaycanın real siyasi qüvvələrinin və siyasi əqidələri bir-birilə üst-üstə düşən təşkilatların bir arada olması ilə bağlı təklif qulaqardına vuruldu”.\n“Müsavat” funksionerinin bu açıqlamasında son sessiyada aparılan “müzakirələr”in mahiyyəti və təmsilçilərin qondarma qurumun düşdüyü böhran vəziyyəti, eləcə də, gələcək aqibəti ilə bağlı pessimist ovqatları aydın görünür.\n“Milli şura” iflas ərəfəsində\nBir sözlə, dekabrın 3-də keçirilən sessiya qondarma qurumla bağlı son ümidləri belə dəfn etdi, desək, əsl həqiqəti ifadə etmiş olarıq. Belə ki, sessiya bir-birlərinin ambisiyalarına səbr nümayiş etdirə bilməyən təmsilçilərin əlbəyaxa döyüşə çıxmalarından başqa, həm də istefalarla yadda qaldı. Rüstəm İbrahimbəyov yaratdığı qondarma quruma faktiki rəhbərlikdən uzaqlaşdırıldı. Başlanğıcda qoca kinodramaturqun himayədarlığı sayəsində “Milli şura”nın favoritinə çevrilən reneqat Eldar Namazovun qondarma qurumun icra aparatının rəhbərliyindən getməsi ilə bağlı müraciəti təmin edildi. ACP-nin sabiq lideri, okeanın o tayında oturub sosial şəbəkələrdə “Milli şura” təmsilçilərini lağ obyektinə çevirən Rəsul Quliyev qurumdan kənarlaşdırıldı.\nSessiyada İsa Qəmbərin fikirləri isə gələcəkdə “Müsavat”ın da qondarma qurumda təmsilçiliyinə şübhələr yaradır: “Başqa bir dövlətin vətəndaşının sədr olduğu təşkilatın üzvü olmaq Müsavat Partiyası üçün məqbul deyil. Əgər əksəriyyət Rüstəm İbrahimbəyovun fəxri sədrliyinə səs verəcəksə, biz “Milli şura”da təmsil olunan dostlarla vəziyyəti bir daha ciddi qiymətləndirməli olacağıq”.\n“Müsavat”çıların israrlarına rəğmən, sessiyada Rüstəm İbrahimbəyovun qondarma qurumun fəxri sədri seçilməsi təklifi dəstəklənib. Beləliklə, “Milli şura”nın sıralarını tərk etmək növbəsi “Müsavat”a çatıb...


Azərbaycanın xalq artisti, professor Vasif Adıgözəlov\n...O, həyatsevərliyin, yumorun daxili arxayınlığın, mehribanlığın və bunlardan savayı qüsursuz zövqün və səmimiliyin nümunəsi idi. O, bəstəkarın məqsədini və deməli, əsərin ideyasını da duyur və düzgün açıqlayırdı. Bunlar Şəmsi Bədəlbəylinin peşəkar, savadlı və ziyalı insan olduğunun dərin təsdiqidir. O, müasir fıkirli və istedadlı sənətkar idi. Bəstəkarla bərabər musiqini duymağı və başa düşməyi bacaran Şəmsi Bədəlbəyli kimi musiqi rejissoru ilə işləmək həm bəstəkar, həm də bütün yaradıcı kollektiv üçün böyük uğur idi.\n...Biz, əvvəlcə operettanı "Hacı Qənbər" kimi təqdim etmişdik, lakin Şəmsi fıkrə getdi və sonradan görkəmli dramaturq M.F.Axundovun ədəbi irsinə əsaslanaraq "Hacı Qara"nı təklif etdi. Biz gənc idik və tezliklə öz arzumuzu həyata keçirmək, öz işimizi səhnədən eşidib və görmək istəyirdik, ancaq buna baxmayaraq Şəmsi Bədəlbəylinin də qiymətli məsləhətlərini eşitməmək mümkün deyildi.\n...Klassik ədəbiyyatı dərindən bilən və iti musiqi hissiyyatına malik olan insan bəzən bəstəkarları süjet vəziyyətindən asılı olaraq bu və ya digər musiqi parçasını dəyişdirməyə məcbur edirdi. Misal üçün, bu operada bizim erməni motivlərini işlətdiyimiz "Əylis ermənilərinin havaları" var idi. Şəmsi doğma Azərbaycana qarşı olan sonsuz məhəbbət və fərəh hissi ilə öz etirazını qəti bildirdi:\n- Onlar Azərbaycan torpağında yaşayır, Azərbaycan çörəyi yeyir, bizim bulaqlardan su içir və deməli, sizin musiqi bizim hədsiz sərvətimizi lazımsız beynəlmiləl çalarlarsız əks etdirməlidir.


Yeni həyata yeni brendlərlə — Fotolar\nYeni həyata yeni brendlərlə - Fotolar\nBir qadının tez-tez tam olaraq nə istədiyini bilməməsi, uzun müddətdir ki, sabit hal alıb və bir çox zarafatcıl İnternet-mem`lərində təcəssümünü tapıb. Sözsüz ki, zərif cinsin hər bir nümayəndəsi bununla mübahisə edəcək, çünki əslində nə istədiyimizi bilirik, amma məhz: hamısı bir anda. Sadəcə bunu nadir hallarda etiraf edə bilərik. Əlbəttə ki, nüanslar var: ən gözəl və ən möhtəşəmini istəyirik. Qadınların bütün istəkləri haqqında danışmayacağıq, amma razılaşaq ki, hər birimiz hər situasiyaya və hər zövqə uyğun bir qarderob seçə biləcəyimiz sehrli bir yer tapmaq istəyir. Həqiqətən, hər hansı bir "look" seçimi çox vaxt çoxsaylı brendlər arasında uzun müddət davam edən əzablı bir işə çevrilir və hətta onlayn alış-veriş də bu işi asanlaşdırmır.\nVideo link: (https://www.youtube.com/watch?v=VBE7w9TWotM)\nMaleone butikində eyni zamanda Azərbaycanda az tanınan, lakin öz sözünü demiş yeni markalar da təqdim olunmuşdur. Məsələn, Beyrut-lu (Livan) dizayner Zayan Ghandour`dan Zayan the Label (BƏƏ) qadın geyimləri və\naksesuarları brendi. Qeyd edək ki, Zayan Label markası Paris Moda Həftəsi 2011-də möhtəşəm bir debüt etmişdir.\nBunlar: A LA RUSSE (geyim, o cümlədən uşaq geyimi, aksesuarlar, ətir, xəz xətti, zərgərlik kolleksiyası).\nMaleone Concept Store (H4 başlığı) Mağazanın ünvanı: Kövkəb Səfərəliyeva küç., 12\nSosial şəbəkələr: https://www.instagram.com/maleone_azerbaijan/


Şagirdlər üçün maska taxmaq məcburidir? - RƏSMİ - Modern.Az Azərbaycan və dünya xəbərləri\n7 Sentyabr 2021, 15:16 | TƏHSİL\nŞagirdlər üçün maska taxmaq məcburidir? - RƏSMİ\nOrta məktəb şagirdlərinin məktəb daxilində maska taxmaları məcburi deyil.\nModern.az xəbər verir ki, bu barədə Təhsil Nazirliyinin bu gün keçirilən brifinqində nazirin müşaviri Rüstəm Ağayev məlumat verib.\nO qeyd edib ki, maska taxmaqla bağlı qərar valideynlərin istəyindən asılıdır:\n“Biz ötən il də valideynlərə imkan yaratmışdıq ki, onların istəyinə uyğun olaraq şagirdlər məktəbdə maska taxa və ya taxmaya bilərlər. Bu il də qaydalar eyni olacaq”.


Heydər Əliyev idarəetmə məktəbinin növbəti məşğələsi 20 Yanvar faciəsinə həsr olunub - AZƏRTAC – Azərbaycan Dövlət İnformasiya Agentliyi\nHeydər Əliyev idarəetmə məktəbinin növbəti məşğələsi 20 Yanvar faciəsinə həsr olunub\nİsmayıllıdakı Heydər Əliyev Mərkəzində fəaliyyət göstərən Heydər Əliyev idarəetmə məktəbinin yanvarın 19-da növbəti məşğələsi keçirilib və məşğələ “20 Yanvar qan yaddaşımızdır” mövzusuna həsr olunub.\nAZƏRTAC-ın bölgə müxbiri xəbər verir ki, iştirakçılar əvvəlcə mərkəzin foyesində 20 Yanvar faciəsini əks etdirən sərgiyə baxıblar.\nMəşğələni açan rayon icra hakimiyyəti başçısının müavini Sevil Əhmədova faciənin səbəb və nəticələrindən danışıb. Sonra şəhidlərin xatirəsi bir dəqiqəlik sükutla yad edilib, 20 Yanvar faciəsindən bəhs edən film göstərilib.\nDaha sonra dövlət qulluğu veteranı Valeh Salehovun “20 Yanvar qan yaddaşımızdır” mövzusunda məruzəsi dinlənilib, 20 Yanvar əlili, Diyallı kənd sakini Əlizadə Səmədov, Ailə və Uşaqlara Dəstək Mərkəzinin direktoru Lətifə Əliyeva, rayon polis şöbəsinin əməkdaşı Rahim Orucov və başqaları çıxış ediblər. Natiqlər o günlərin dəhşətlərindən, imperiya ordusunun əliyalın insanlara qarşı törətdiyi vəhşiliklərdən söz açıblar. Qeyd olunub ki, tarixi düşmənlərimiz olan ermənilər Rusiyanın havadarlığı ilə hər zaman Azərbaycana münasibətdə işğalçılıq siyasəti yeridib, müstəqilliyimizin və suverenliyimizin yolunda əngələ çevrilib. 20 Yanvar faciəsi də məhz bu məkrli siyasətin qanlı təzahürüdür.\nRayon icra hakimiyyətinin başçısı Mirdaməd Sadıqov məşğələdə çıxış edərək qeyd edib ki, dinc əhalinin kütləvi etiraz aksiyalarının ağır hərbi texnikanın köməyi ilə vəhşicəsinə dağıdılması təkcə süquta uğramaqda olan sovet rejiminin qorunması cəhdi kimi deyil, həm də azərbaycanlıların tarixi torpaqlardan sıxışdırılıb çıxarılması ilə bağlı çar Rusiyanın əsrlərlə apardığı mənfur siyasətin yeni şəraitdə davamı idi.\nAZERTAG.AZ :Heydər Əliyev idarəetmə məktəbinin növbəti məşğələsi 20 Yanvar faciəsinə həsr olunub


"Böhran siqnalı 4 il əvvəl verilmişdi" - Cümhuriyyət\n"Böhran siqnalı 4 il əvvəl verilmişdi"\nTarix: 25 Noyabr, 19:01 | Baxış: 162\nNoyabrın 24-də Bakıda "Post-neft dövründə bank sisteminin inkişafı: yeni çağırışlar və perspektivlər" mövzusunda bank forumu işə başlayıb. Forumda bank sektoruna təsir baxımdan ən çox qeyd edilən məsələ neftin dünya bazar qiymətinin aşağı düşməsi və milli valyutanın devalvasiyası olub.\nCebhe.info-nun məlumatına görə, iqtisadçı-alim Vüqar Bayramov bildirib ki, foruma müstəqil iqtisadçıların da dəvət edilməsi müsbət hal olsa da, məruzəçilərin yalnız dövlət və maliyyə-bank sektorunu təmsil etməsi diqqəti çəkməyə bilməzdi:\n“Halbuki, müstəqil məruzə bankirlərə iqtisadçıların kənar qiymətləndirməsi ilə problemlərini müzakirə imkanı yarada bilərdi. Əslində, bank sektorunun daxili qiymətləndirmə ilə yanaşı və bəlkə də daha çox kənar dəyərləndirmələrə ehtiyacı var. Çünki bu sektorun problemləri kənardan daha yaxşı görsənir və ən azı illər öncə bunu görüb deyirdik. Bank sektoru iqtisadiyyatın mühərrikidir və bu sistemin sağlamlaşdırılmasına ehtiyac var. Forumda bank sektoruna təsir baxımdan ən çox qeyd edilən məsələ təbii ki, neftin dünya bazar qiymətinin aşağı düşməsi və milli valyutanın devalvasiyası oldu”.\nEkspertin qənaətincə, neft bumu dövründə bank menecmentində buraxılan səhvlər və “yüksək faizlə daha çox gəlir əldə etmək istəyi” hətta neftin qiyməti aşağı düşməsəydi də bu sektorda ciddi problemlər yaradacaqdı:\n“Neftin qiymətinin yüksək olduğu dövrlərdə də belə bu siqnallar və mesajlar var idi. Sadəcə, Mərkəzi Bank öz işini bu siqnallar üzərində qurmadı. Neftin qiymətinin yüksək olduğu dövrdə də problemli kreditlərin və aktivlərin həcmi, demək olar, hər il əvvəlki ilə nisbətən artırdı, kredit götürənlər piramida prinsipi ilə borclarını bağlayıb daha böyük borclanmaya gedirdilər. Bu, ciddi və görünən siqnallar idi. Hələ 2012-ci ildə qeyd etmişdim ki, “ödəmə qabiliyyətini yoxlamadan çay evlərində yüksək faizli plastik kartlar paylayan banklar” gec-tez müflisləşmə təhlükəsi ilə üz-üzə qalacaqlar və təəssüf ki, qaldılar. İndi isə bankların sağlamlaşdırılması üçün problemli aktivlər (toxic assets) ilə bağlı yeni proqramın qəbul edilməsindən və onların yenidən strukturzasiyasını aparılması vacibdir. Bütövlükdə, banklar iqtisadi çətinliklərdən qurtulmaq istəyirlərsə, menecemetlərini təkmilləşdirməlidirlər, şəffaf və hesabatlı olmalıdırlar və ən əsası müştəri və hətta ilə kredit borcunu qaytara bilməyənlərlə hədə deyil, təşviqedici dildə danışmağa öyrəşməlidirlər”.


Offsideplus.az xəbər verir ki, ilk oyun günündə 1/8 final mərhələsinin 4 görüşündən biri keçirilib. "ASCO Arena"da "Keşlə" I Divizion təmsilçisi "Kəpəz"lə üz-üzə gəlib. Oyundan 3:1 hesablı qalibiyyətlə ayrılan "Keşlə" növbəti mərhələdə "Qarabağ"a rəqib olacaq.\nOyunu CBC Sport canlı yayımlayacaq.\n“Keşlə” – “Kəpəz” - 1:1\nQollar: Ruslan Əmircanov, 25 (1:0),Nodar Məmmədov, 45+3 (1:1), Xəzər Mahmudov, 56 (2:1), 87 (3:1)\nAzərbaycan kubokunda 6 əvəzləməyə icazə verilib.\n"Qəbələ" Azərbaycan kubokunda: 66 oyun, 112 qol\nAzərbaycan kubokunda 2005/06 mövsümündə debüt edən “Qəbələ” indiyədək keçirdiyi 66 matçda 112 qol vurub.\nAzərbaycan kubokuna təyinatlar açıqlandı\n04.07.2020 18:33 484\n04.07.2020 15:32 136\n04.07.2020 12:44 80\n04.07.2020 10:51 7928\n04.07.2020 10:19 104\n04.07.2020 08:37 200\n03.07.2020 22:02 415\n03.07.2020 21:34 185


ABŞ-dan geriyə addım » "Dünya" informasiya agentliyi\nABŞ-dan geriyə addım - Ərdoğanın mesajı qəbul edildi\nTarix: 18-01-2018, 09:36 | Çap et\nABŞ Suriyanın şimalında qurulması planlaşdırılan “sərhəd ordusu” mövzusunda geri addım atıb.\nDia.az-ın məlumatına görə bu barədə “Röyters” agentliyi məlumat yayıb. Bildirilir ki, ABŞ Müdafiə Nazirliyi (Pentaqon) “Sərhəd Təhlükəsizliyi Qüvvələri”nin (BSF) qurulmayacağını açıqlayıb.\nABŞ Müdafiə Nazirliyindən sonra dövlət katibi Reks Tillerson da mövzu ilə bağlı açıqlama verib. ABŞ-ın xarici siyasət idarəsinin başçısı Suriyada “sərhəd ordusu” qurmaq niyətində olmadıqlarını vurğulayıb.\n“Suriyada sərhəd gücünün qurulması niyyətimiz yoxdur. ABŞ-ın Türkiyəyə belə bir açıqlama vermə borcu var”, - o deyib.\nDünən isə Türkiyə Prezidenti Rəcəb Tayyib Ərdoğanın sədrliyi ilə keçirilən Milli Təhlükəsizlik Şurasının toplantısından sonra verilən yazılı açıqlama Türkiyənin sərhədlərində bir terror dəhlizi yaradılmasına və terror ordusunun qurulmasına icazə verməyəcəyi, buna qarşı lazım olan bütün addımların atılacağı bildirildi(publika).


Arxeoloji abidəyə ekskursiya təşkil olunub - serqqapisi.az\nArxeoloji abidəyə ekskursiya təşkil olunub\nNəşr edilib 27.07.2019 09:27 |\nNaxçıvan Muxtar Respublikası Mədəniyyət Nazirliyinin təşkilatçılığı ilə nazirliyin strukturuna daxil olan mədəni-maarif müəssisələrinin gənc əməkdaşları üçün Naxçıvantəpə arxeoloji abidəsinə ekskursiya təşkil olunub.\nEkskursiya zamanı AMEA Naxçıvan Bölməsinin Tarix, Etnoqrafiya və Arxeologiya İnstitutunun Qədim dövr arxeologiyası şöbəsinin müdiri, Naxçıvan arxeoloji ekspedisiyasının rəhbəri, AMEA-nın müxbir üzvü Vəli Baxşəliyev gənclərə arxeoloji ekspedisiyalarla bağlı məlumat verib. Bildirib ki, son illərdə Naxçıvan ərazisində aparılan arxeoloji qazıntılar nəticəsində əldə edilmiş maddi-mədəniyyət nümunələrini araşdıran arxeoloqlar bu ərazilərdə 300-500 min il bundan əvvəl ən qədim insanların məskən saldıqlarını təsdiq ediblər. Bu yaşayış məskənləri, əsasən, Naxçıvanın təbii zənginliklərə malik çay vadilərində, dağ yamaclarında, eyni zamanda yaşı minilliklərlə ölçülən mağaralarda olub. Arxeoloji qazıntılar zamanı qədim yaşayış yerlərindən aşkar olunan əmək alətləri, maddi nümunələr ərazinin nəinki Azərbaycanın, hətta dünyanın ən qədim yaşayış yerlərindən biri olduğunu göstərir. Naxçıvançayın sağ sahilində, dəniz səviyyəsindən 853 metr yüksəklikdə yerləşən Naxçıvantəpə arxeoloji abidəsi də Naxçıvanın qədim tarixini özündə əks etdirən yaşayış yerlərindən biridir.\nQeyd edilib ki, bu il iyul ayının 1-dən qədim yaşayış məskənində arxeoloji qazıntılar aparılmağa başlanılıb. Burada tədqiqatların aparılması Cənubi Qafqaz mədəniyyətləri ilə Yaxın Şərq mədəniyyətləri arasındakı əlaqələrin aşkara çıxarılmasında və Naxçıvan tarixinin öyrənilməsində böyük rol oynayır. Tədqiqatlar zamanı torpaq laylarının altından yaşayış evlərinin qalıqları, obsidian parçaları, ocaq yerləri, boyalı basma naxışlı keramika nümunələri və müxtəlif əmək alətləri aşkar olunub.\nEkskursiya zamanı gəncləri maraqlandıran suallar ətraflı cavab- landırılıb.


Bakıda inzibati mühakimə məsələləri müzakirə edilir\nSeminarda inzibati ədalət məhkəməsi və mühakimənin MDB məkanında tətbiqi, Avropa İnsan Hüquqları Konvensiyasının məhkəmələrdə insan haqlarının qorunmasına təsiri, hakimlərin müstəqilliyi ilə bağlı məruzələr dinlənilib.\nBakıda Azərbaycan Hüquqşünaslar Konfederasiyası, Məhkəmə -Hüquq Şurası, Beynəlxalq Hüquqşünaslar İttifaqı, Almaniya Federal Məhkəməsinin hakimlər və prokurorlar Assosiasiyası, Almaniya Federal Ədliyyə Nazirliyinin Beynəlxalq Hüquq Əməkdaşlığı Fondu, ABA ROLİ (Amerika Hüquqşünaslar Assosiasiyasının Bakı ofisi) və Almaniya Beynəlxalq Əməkdaşlıq Cəmiyyətinin dəstəyi ilə “Ədalət mühakiməsinin müasir aktual problemləri-İnzibati ədalət mühakiməsi: təcrübə və problemlər” mövzusunda ikigünlük beynəlxalq seminar açılıb. Forumda Almaniya, Rusiya, Ukrayna Ali məhkəmələrinin təmsilçiləri, Belarus Ali Məhkəməsinin sədri, Moskva Arbitraj Məhkəməsinin hakimləri, müxtəlif ölkələrdən olan prokurorlar, hakimlər və ekspertlər iştirak edir.\nSeminarda inzibati ədalət məhkəməsi və bu istiqamət üzrə mühakimənin MDB məkanında tətbiqi və Avropa təcrübəsi, Avropa İnsan Hüquqları Konvensiyasının məhkəmələrdə insan haqlarının qorunmasına təsiri, hakimlərin müstəqilliyi ilə bağlı məruzələr dinlənilib.\n“Azərbaycanda 2011-ci ilin yanvarında inzibati məhkəmələr fəaliyyətə başlayıb. Bu, insan hüquq və azadlıqlarının qorunması sahəsində mühüm bir addımdır”, - Azərbaycan Hüquqşünaslar Konfederasiyasının sədri Əli Hüseynli bildirib. Beynəlxalq Hüquqşünaslar İttifaqının sədri Andrey Trebkovun dediklərinə görə, sovet dövründə və hazırda MDB məkanında inzibati ədalət mühakiməsi məhkəmə islahatlarının əsas hissəsini təşkil edib. “Avropa Şurası bu islahatları dəstəkləyir. Amma, bəzi MDB ölkələrində inzibati məhkəmələr təşkil edilib, bəzi ölkələrin məhkəmələrində inzibati mühakimənin əlamətləri var. Ancaq bir sıra MDB ölkələrində klassik sovet məhkəmələri qalır. Əlbəttə, əsas məsələ hansı məhkəmə sistemlərinin olması deyil, əsas məsələ məhkəmələrdə insan hüquqlarının necə qorunmasıdır”, - o vurğulayıb. Almaniya Federal Ali Məhkəməsinin vitse-prezidenti Volfqanq Şilk isə hesab edir ki, demokratik ölkələrdə vətəndaşların hüquqlarının təmin edilməsi baxımından inzibati məhkəmələr mühüm əhəmiyyət kəsb edir: “Ədalətli inzibati mühakimə istənilən ölkənin hüquq təhlükəsizliyinin təminində mühüm rol oynayır”. O, Azərbaycanın Avropa hüquq sisteminə inteqrasiyasını müsbət addım adlandırıb. “İnteqrasiya prosesinin dərinləşməsi üçün ilkin olaraq mülki məhkəmə sistemi və ticarət hüququ və digər sahələr təkmilləşdirilməlidir”, - vurğulayıb. Almaniyanın Azərbaycandakı səfiri Heberi Quelle Azərbaycanın Avropaya inteqrasiyasını müsbət addım kimi dəstəkləyir: “İnzibat məhkəmələrinin yaradılması Avropa hüquq sisteminə inteqrasiyanın tərkib hissəsidir. Azərbaycan Avropa Şurası, ATƏT-in üzvüdür, Avropa İttifaqı istiqamətində atdığı addımlar böyük əhəmiyyət kəsb edir. Biz bu təşəbbüsləri alqışlayırıq”. Eyni zamanda səfir diqqəti son dövrlər Bakıda aparılan böyük tikinti və söküntü işlərinə yönəldib. ”Bakı şəhərinin dinamik inkişafı barədə paytaxtda yaşayanlar daha yaxşı bilir. Ancaq “Qış bulvarı” tikintisi ilə bağlı aparılan işlər minlərlə insanın mülkiyyət hüququna toxunur. Bu İnzibati məhkəmələr üçün bir sınaqdır. Ümid edirəm ki, İnzibati məhkəmələr insanların mülkiyyət hüququnun təminatı ilə bağlı bu sınaqdan uğurla çıxacaq”, - səfir qeyd edib.\nƏl-Cəzirə telekanalı İlham Əliyev ilə müsahibəni yayıb


Bu yol bir ildən sonra açılacaq\n01:21 27 Mart 2019\n14:20 02.08.2018 (Yenilənib 14:36 02.08.2018) Qısa URL\nHazırda yol boyu 2 laydan ibarət yeni yol əsasının inşası işləri aparılır ki, bu çərçivədə də işlər bitmək üzrədir\nBAKI, 2 avgust — Sputnik. Azərbaycan Avtomobil Yolları Dövlət Agentliyi (AAYDA) tərəfindən Ziya Bünyadov prospekti ilə Balaxanı–Binəqədi avtomobil yolunu birləşdirən ümumşəhər əhəmiyyətli yeni avtomobil yolunun tikintisi işləri yüksək keyfiyyətlə və sürətlə davam etdirilir. Bu barədə Sputnik Azərbaycan-a Agentliyin mətbuat xidmətindən məlumat verilib. Bildirilib ki, sözügedən yol Böyük Şor gölünün üzərində inşa edilir.\nZiya Bünyadov prospekti ilə Balaxanı–Binəqədi avtomobil yolunu birləşdirən ümumşəhər əhəmiyyətli yeni avtomobil yolunun tikintisi davam etdirilir\nAAYDA, Balaxanı–Binəqədi avtomobil yolu, Azərbaycan Avtomobil Yolları Dövlət Agentliyi, Ziya Bünyadov prospekti, avtomobil yolu


Yerə bənzəyən 7 planet kəşf edildi — Elm dünyasında yenilik - MINVAL.INFO\n“TRAPPIST-1” ulduzunda Yerə bənzəyən 7 planet kəşf edilib.\n“Ölkə.Az” xəbər verir ki, bütün planetlər atmosferlə örtülüdür və su ehtiyatları var.\n“TRAPPIST-1” ulduzu Dolça bürcündə yerləşir və bizdən 39 işıq ili uzaqdadır. Bu qırmızı ulduz Günəşlə müqayisədə soyuq və kiçikdir. 2016-cı ildə astronomlar onun ətrafında fırlanan 3 planet kəşf ediblər. Bir il sonra daha 4 planet kəşf edilib. Onların hər biri Yer böyüklükdədir.\nPlanetlərin atmosferi hidrogenlə zəngindir. Bu səma cisimləri daşdan olsalar da, üçdə bir hissələri sudan ibarətdir. Buzun qaz və ya okean olduğu məlum deyil.\nUlduza yaxın ulduzlar isə o qədər qaynar və istidilər ki, maye su bu səma cisimlərində qalmaz. “TRAPPİST-1h” ulduzu isə çox soyuqdur.\nAlimlər üçün əsas üç planet maraqlıdır. “TRAPPİST-1e” ulduzu daşdan ibarətdir və uçan komponentlər və su yoxdur. Digər qonşuları ilə müqayisədə bu quru planet Merkuri planetini xatırladır.\nTarix: 2018/09/14 20:13\n“Çernobıl” serialı dünyada ciddi rezonans doğurub.\nSami Yusuf Bakıda – FOTO\nDini musiqilərin tanınmış bəstəkarı və ifaçısı, əslən Cənubi Azərbaycandan olan, hazırda Londonda yaşayan məşhur müğənni Sami Yusuf


Azərbaycan neftinin qiymətləri fərqli şəkildə dəyişib\nEnergetika 22 İyun 2009 12:58 (UTC+04:00)\nIyunun 19-da CIF liman Augusta şərtləri ilə Azərbaycanın yüngül neftinin qiyməti $71,21/barrel təşkil edib. 1997-ci ildən yüngül neft hasil edən ARDNŞ-dan (Azərbaycan Dövlət Neft Şirkəti) bazar ertəsi verilən məlumata görə, cümə günü neftin qiyməti cümə axşamına nisbətən $0,11/barrel artıb.\nARDNŞ-dan bildiriblər ki, FOB Türkiyənin Ceyhan limanı şərtlərilə Azərbaycanın yüngül neftinin qiyməti iyunun 19-da $69,43/barrel təşkil edib və bu, əvvəlki qiymətdən $0,24/barrel azdır.\nNovorossiysk limanından yüklənən URALS neftinin qiyməti iyunun 19-da $68,82/barrel təşkil edib və bu, əvvəlki qiymətdən $0,38/barrel çoxdur.\nŞimal dənizindən hasil edilən Brent Dated etalon növlü neftin qiyməti iyunun 19-da $70,75/barrel təşkil edib. Bu, əvvəlki qiymətdən $0,5 /barrel çoxdur.


AFAQ layihəsi çərçivəsində arıçı fermer qadınlarla görüş keçirilib\nKənd Təsərrüfatı Nazirliyinin tabeliyində “Aqrar Tədarük və Təchizat” ASC və Azərbaycan Arıçılar Assosiasiyasının birgə təşkilatçılığı ilə AFAQ layihəsi çərçivəsində Şəkidə arıçı fermer qadınlarla görüş keçirilib. Görüşdə Şəki daxil olmaqla şimal-qərb regionunda fəaliyyət göstərən arıçılar iştirak ediblər.\nGörüşün keçirilməsində əsas məqsəd arıçı fermer qadınları bir araya gətirərək mövcud imkanlar və layihələr barədə məlumatlandırmaq, onların “AFAQ” layihəsindən yararlanması imkanlarının müəyyənləşdirmək, arıçılıqla məşğul olan qadın fermerlərin fəaliyyətləri zamanı qarşılaşdıqları çətinlikərin araşdırılması və aradan qaldırılması yollarını müzakirə etməkdən ibarətdir.\nGörüşdə arıçılıq məhsullarının istehsalında keyfiyyət göstəriciləri, məhsulların qablaşdırılması, satışı, marketinqi və ixracı mövzularında bu sahənin mütəxəssisləri tərəfindən məlumatlar verilib. Məhsul istehsalında qida təhlükəsizliyi standartlarının əhəmiyyəti, martketinq və satış kanalları ilə daha operativ iş, xarici ölkələrə məhsul ixrac etmə qaydaları barədə diqqət yetirilməli vacib qaydalar izah edilib.\nTəlimin yekununda iştirakçı fermer qadınlara sertifikat və müxtəlif hədiyyələr təqdim olunub.\nGörüşdə iştirak edən Aqrar Tədarük və Təchizat ASC İdarə Heyətinin sədri Leyla Məmmədova arıçı fermer qadınları AFAQ layihəsi və layihənin onlara verəcəyi imkanlar, üstünlüklər barədə məlumatlandırıb.\n“Artıq xeyli müddətdir ki, Azərbaycan Arıçılar Assosiasiyası ilə sıx əməkdaşlıq edirik. Ötən ilin sonlarında Assosiasiya ilə birgə təşkil etdiyimiz bal yarmarkasında, eləcə də Kənddən Şəhərə satış mərkəzlərində və yarmarkalarında arıçılıq məhsullarının satışını təşkil etməklə fermerlərimizə dəstək olmağa çalışırıq. Arıçılıqla məşğul olan qadın fermerlər də AFAQ layihəsinə qoşulmaqla öz təsərrüfatlarını genişləndirmək, yeni biznes imkanları əldə etməklə layihənin imkanlarından yararlana biləcək, məhsulların həm daxili, həm də xarici bazarda satışında dəstək göstəriləcək.”\nQeyd edək ki, AFAQ layihəsi Kənd Təsərrüfatı Nazirliyinin tabeliyində “Aqrar Tədarük və Təchizat” ASC və BMT-nin Ərzaq və Kənd Təsərrüfatı Təşkilatı tərəfindən PAŞA Holdinqin tərəfdaşlığı ilə həyata keçirilir. Layihə çərçivəsində mütəmadi olaraq kənd təsərrüfatının müxtəlif sahələrində fəaliyyət göstərən qadınlarla görüşlər keçirilir və onlar üçün təlimlər təşkil olunur, onların təsərrüfatlarını genişləndirmək üçün konsultasiya dəstəyi edilir.\nArıçı fermer qadınlarla növbəti görüş isə martın 6-da Şamaxıda təşkil olunacaq.\nXəbərlər Tarix: 5 Mart 2020 / 14:43\n« Əvvəlki xəbər (1444 / 4932) Növbəti xəbər »


Televizor qiymetleri - Azərbaycan\nRəqabətli qiymətlərlə televizorların satışı! Xüsusiyyətləri və real rəyləri olan modellərin böyük seçimi. Smarton.az mağazasında televizor qiymetleri sorğunuza uyğun geniş çeşiddə məhsullar təqdim olunub. Bütün televizorlara rəsmi distribyuter zəmanəti. Bakı və Azərbaycanın bölgələri üzrə çatdırılma daxildir. televizor qiymetleri telefonla sifariş üçün bizə zəng edin: 012 465 10 10\nSmarton.az saytında ən büdcəli 5 Televizorlar -YOSHIRO YTV-32HS08822B Televizor, Zimmer ZM-TVH3235 Led Televizor, YOSHIRO YTV-32HSA8822B Smart Televizor, LG 32LM550BPLB LED Televizor, Samsung UE32N4000AUXRU LEDTelevizor\nSmarton.az-ın müştəriləri ən çox bu Televizorlar almağa üstünlük verirlər -LG OLED55B1RLA.AMCB 4K OLED Televizor, LG 32LM550BPLB LED Televizor, LG 50NANO806PA.AMCB NanoCell Televizor, LG 43UP77506LA.AMCB Smart 4K Televizor, LG OLED55C1RLA.AMCB 4K OLED Televizor\nTelevizorlar bölməsində ən yeni modellər arasında TOP 5 seçimi -LG OLED65B2RLA Televizor, LG 50UQ81003LA Smart 4K Televizor, LG 50UQ80001LA 4K Smart Televizor, YOSHIRO PY-65US8821G 4K Smart Televizor, Sony XR-75X90J Full Array LED 4K Smart Televizor\nucuz televizor qiymetleri\ntelevizor qiymetleri azerbaycanda\nen yaxsi televizor markasi\nkreditle televizor satisi\ntelevizor alqi satqisi\nbakida televizor magazalari


Almaniyalı professor Mərkəzi Elmi Kitabxanada öz dilində kitab sifariş verib - AZƏRTAC – Azərbaycan Dövlət İnformasiya Agentliyi\nAlmaniyalı professor Mərkəzi Elmi Kitabxanada öz dilində kitab sifariş verib\n34 minlik tələbə heyəti ilə Avropanın ən nüfuzlu elmi mərkəzlərindən biri sayılan Berlin Humboldt Universitetinin professoru Klaudia Luks Azərbaycan Milli Elmlər Akademiyasının Mərkəzi Elmi Kitabxanasında (MEK) olub.\nMEK-dən AZƏRTAC-a bildirilib ki, almaniyalı professor kitabxana ilə tanışlığa oxucuların qeydiyyatı hissəsindən başlayıb. O, kitabxananın e-oxucu kartını əldə edib, e-kataloqdan alman dilində kitab sifariş edərək MEK-in sərgi salonunda “Heydər Əliyev - 95”, “İlham Əliyev”, “Məhəmməd Əmin Rəsulzadə - 135” kolleksiyaları ilə tanış olub.\nEkspert fondların formalaşdırılması, kataloqlaşdırma və sistemləşdirmə, komplektləşdirmə, fondların mühafizəsi bölmələrində, informasiya resurslarına nəzarət və əlaqələndirmə, rəqəmsallaşdırma şöbələrində, nadir kitab fondunda və oxu zallarında gündəlik işin kitabxana proqramında əksinə baxıb.\nAlmaniyalı professor MEK-in akademiklər zalında yerləşən diplomatik fondda diplomatik nümayəndəliklər tərəfindən kitabxanaya təqdim edilmiş kolleksiyaların formalaşdırılması qaydaları haqqında məlumat alıb.\nQətər Əmirliyinin Milli Kitabxanası layihəsinin 5 il ərzində direktoru olan professor Klaudia Luks proqramçılar şöbəsində proqramın məlumat bazasının işlək vəziyyəti ilə bağlı suallar verib, müxtəlif meyarlar ilə sistemdə axtarış aparıb, proqramın bütün komponentlərinin – oxucu, kitab, insan resursları, maliyyə, sayt, server və başqa modullarının effektiv inteqrasiyasını qeyd edib.\nAZERTAG.AZ :Almaniyalı professor Mərkəzi Elmi Kitabxanada öz dilində kitab sifariş verib


XİN: “Ermənilər işğal altındakı ərazilərdə qəsdən yanğınlar törədiblər” – DODO qəzeti\nXİN: “Ermənilər işğal altındakı ərazilərdə qəsdən yanğınlar törədiblər”\n“Azərkosmos”un “Azersky” peyki vasitəsilə bu ilin iyun ayı ərzində Azərbaycanın işğal altında olan ərazilərində Ermənistan tərəfindən törədilən yanğınların monitorinqi nəticəsində alınan təsvirlərin təhlilinə əsasən, Azərbaycanın Tərtər rayonunun işğal altında olan, Ermənistanın mövqeləri istiqamətində təmas xəttinə yaxın Göyarx kəndi və kəndin yaxın ətrafında yanğınlar törədilib. Bu günədək əldə olunan peyk təsvirlərinin analizinə əsasən, sözügedən ərazidə törədilən yanğınlar 866 hektar sahəni əhatə edir.\n“Həmçinin, cari ilin iyun ayının əvvəlindən bu günə qədər Azərbaycanın işğal altında olan Ağdam rayonunun Xıdırlı, Seyidli, Sarıcalı və Yusifcanlı yaşayış məntəqələri, Xocavənd rayonunun Muğanlı yaşayış məntəqəsi, Füzuli rayonunun Aşağı Veysəlli, Qaraxanbəyli, Aşağı Seyidəhmədli, Aşağı Əbdürrəhmanlı və Horadiz yaşayış məntəqələri ətrafında geniş miqyaslı yanğınların törədildiyi müşahidə olunub. Ermənistan tərəfinin törətdiyi bu ekoloji terror nəticəsində yanğının yayılma sahəsi 2 422 hektara çatıb. Hazırda qeyd edilən ərazilər üzrə “Azersky” peyki vasitəsilə gündəlik monitorinqlər davam etdirilir.\nGöründüyü kimi, Ermənistan Azərbaycanın işğal olunmuş ərazilərində qeyri-qanuni fəaliyyətini, o cümlədən yanğınların törədilməsi və ətraf mühitə ziyan vuran digər əməllərini davam etdirir. Ermənistanın bu qanunsuz fəaliyyəti Azərbaycanın işğal olunmuş Dağlıq Qarabağ və ətraf rayonlarının hərbi işğalının davam etdirilməsi və möhkəmləndirilməsi, bu ərazilərin ilhaq edilməsi və azərbaycanlı məcburi köçkünlərin öz evlərinə və mülklərinə geri qayıtmasının qarşısının alınmasına yönəlib.\nBeynəlxalq hüququ, o cümlədən beynəlxalq humanitar hüquq normalarını və Azərbaycan qanunvericiliyini kobud şəkildə pozaraq, ölkəmizin işğal edilmiş Dağlıq Qarabağ və ətraf bölgələrində qanunsuz fəaliyyət həyata keçirən Ermənistan, onun fiziki və hüquqi şəxsləri, eləcə də işğal olunmuş ərazilərimizdə qeyri-qanuni fəaliyyətə cəlb olunan bütün digər şəxslər və şirkətlər inzibati və hüquqi məsuliyyət daşıyırlar.\nAzərbaycan ərazilərinin hərbi işğalı müvəqqəti xarakter daşıyır və bu torpaqlar onun əsl sahibinin nəzarətinə qaytarılacaq. İşğalçı Ermənistan isə Azərbaycan tərəfinə vurduğu zərəri ödəyəcək və bütün qeyri-qanuni əməllərinin hüquqi cavabını verəcək”, – XİN-dən bildirilib.\nBMT rəsmisi ÜST-ün REACT-19 layihəsindən danışdı


Psixoloji Xidmət və Tədqiqatlar İctimai Birliyi yeni tədris ilində gənclərlə görüş keçirib.\nPsixoloji Xidmət və Tədqiqatlar İctimai Birliyi yeni tədris ilində gənclərlə görüş keçirib. Birliyin tərkibində Gənclər şöbəsi yaradılıb. O cümlədən, Gənclər şöbəsinin tərkibində departamentlər və klublar formalaşdırılıb. Hər bir formalaşan departament və klublara gənclərdən ibarət rəhbərlər təyin edilib.\nGörüşdə iştirak edən PXTİB-nin sədri Təranə Məmmədova gəncləri salamlayıb və yeni yaradılan şöbənin işində gənclərə uğurlar diləyib.\nÇıxışlardan sonra Gənclər şöbəsinin icra planı, həyata keçirəcəyi tədbirlər, layihələr müzakirə olunub və müəyyən edilib ki, şöbələrin fəalliyətinin təkminləşdirilməsi istiqamətində gənclərə təlimlər təşkil edilsin.


Sarkisyan getdi, Qarabağda müharibə bitir? » Sizinxeber.Az - Azərbaycan Xəbərləri\nSarkisyan getdi, Qarabağda müharibə bitir?\nYayım tarixi :24-04-2018, 18:21\nAzərbaycanda quldur, əli xalqın qanına bulaşana Serj Sarkiysana nifrət edirlər. Amma öz ölkəsində ona qarşı olan nifrət, qəzəb hətta bəzi siyasətçiləri də təəccübləndirib. Son illər ərzində o özünü az qala xalqın atası hesab edirdi. Uzun illər ölkənin rəhbəri olmaq niyyətinə düşüb, özü üçün sultanlıq yaradıb. Erməni xalqı isə işsizlikdən, yoxsulluqdan, iqtisadiyyatın çöküşünü izləməkdən, korrupsiyadan, Sarkisyanın Qarabağda alovlandırdığı müharibədən, övladlarını burada qurban verməkdən yorulub. İndi onun istefası münasibəti ilə Ermənistanda bayramdır.\nErməni və rus ekspertlərin fikrincə, erməni maydanının lideri Nikol Paşinyanın öz planı var. Sarkisyanın istefası onun planın ancaq birinci hissəsidir. Çoxları hesab edir ki, o vaxtından əvvəl parlament seçkisindən işə başlayacaq. Erməni eskpertlər artıq rus kanllarında maraqlı faktlar açıqlayıblar. Onların sözlərinə görə, deputatların 70 faizi yaxşı yox, sadəcə əla yaşayırlar. Onların çox sayda əmlakı, villaları, hətta xaricdə mülkləri və s var. Aydındır ki, bu pullar qanuni yola qazanılmayıb.\nBaş nazir vəzifələrini icra edən Karen Karapetyanla Paşinyanın danışıqlardan da çox şey asılıdır. Karapetyan uzun illər Rusiya "Qazprom”un rəhbəri kimi çalışıb və rusiyayönümlü hesab edilir. Paşinyan isə ondan fərqli olaraq qərbə meyillidir. O, ölkəsinin Rusiyanın himayəsində olmasından narazıdır. Amma İrəvanın Moskvadan asıllığı çox güclüdür. Rusiya Ermənistana silah almaq üçün çox milyonluq kredit verib, qazın qiymətini aşağı salıb, bir müddət öncə atom stansiyasının təmiri üçün yenidən böyük vəsait ayırıb. Yeri gəlmişkən Avropa İttifaqı AES-in təhlükəsizlik normalarına cavab vermədiyi üçün bağlanmasını tələb edir.\nHələ nəzərə almaq lazımdir ki, Gümrüd Rusiya hərbi bazası var, Türkiyə ilə sərhəddi rus hərbçiləri qoruyur, iki ölkə arasında bir neçə hərbi razılaşama imzalanıb.\nKİV xalqı bezdirən Sarkisyanın nə Kreml, nə Vaşinqtondan dəstək almadığını xüsusi qeyd edir. Avropa İttifaqı isə ümumiyyətlə onunla bağlı sərt bəyanat yaydı.\nRegionun əsas məsələsi isə hələ də Qarabağdır. Əgər yeni hakimiyyət beynəxaql ictimaiyyətin tələbləri, eləcə də Azərbayacan rəhbərliyinə qulaq asıb işğal etdiyi əraziləri azad edərsə, Cənubi Qafqazda atmosfer təbii ki, dəyişəcək, Ermənistan iqtisadiyyatı isə uzun müddətli ətalətdən çıxa bilər.\nBaxılıb :1 275


Avtobuslar metrodan daha təhlükəlidir - METRO AÇILSIN\n“Metronun fəaliyyəti bərpa olunmasa, avtobuslarda sıxlıq problemini həll etmək mümkün olmayacaq”.\nBunu Lent.az -a açıqlamasında yol hərəkəti üzrə ekspert, hüquqşünas Ərşad Hüseynov deyib.\nO, karantindən əvvəlki dövrü xatırladıb: “Karantindən əvvəlki dövrü yada salın. Günün pik saatlarında hətta metronun özündə dəhşətli sıxlıq olurdu. İndi karantin olsa da, demək olar ki, qurumların əksəriyyəti fəaliyyət göstərir. Amma metro işləmir. Bu, adi problem deyil. Avtobusların sayı artırılır. Bakıda ictimai nəqliyyat kimi istifadə oluna bilən təxminən 2200 avtobus var. Amma ümumi normativlər də var. Bu sayda avtobusun hamısı xətdə olmur. Təmirdə olanı, qəzaya düşəni, sürücüsü xəstələnəni var. Hətta ideal vəziyyətdə belə 2200-dən artıq avtobus yoxdur. Ona görə də metronun fəaliyyəti bərpa olunmasa, bu problem istədiyimiz kimi həll olunmayacaq. İnsanlara çağırış edilir ki, tıxaca düşməmək üçün müxtəlif saatlarda evdən çıxsınlar. İşəgötürənlərə deyilir ki, hamı eyni vaxtda işə gəlməsin və s. Yəni, nə qədər müxtəlif variantlar fikirləşsələr də, xeyi yoxdur. Sosial məsafənin gözlənilməsi heç cür mümkün deyil”.\nƏ.Hüseynov avtobuslar üçün xüsusi zolağın yaradılması məsələsinə də toxunub. Onun sözlərinə görə, xüsusi avtobus zolağını yaratmaq, onu təyinatı üzrə istifadə etmək üçün Azərbaycana bir il vaxt lazımdır.\nEkspert bildirib ki, dünya artıq pandemiyadan qorunmaq üçün fərdi mühafizəyə, fərdi qorunmaya daha çox üstünlük verir: “Kütləvi olan yerlərə də xüsusi nəzarət edirlər. Avtobusların, qapalı yerlərin dezinfeksiyası və s. aparılır. Nazirlər Kabinetinin qərarında yazılıb ki, avtobusların əl tutacaqları ən azından iki saatdan bir dezinfeksiya olunmalıdır. Dezinfeksiya aparılır, ya yox, o da məlum deyil. Həkimlərə, sanitar epidemiloqlara səslənirəm. Tərəzinin bir gözünə metronu açıb orada olacaq təhlükəni, o biri gözünə avtobusda sərnişinlərin sıfır sosial məsafə gözləmədən getdiyini qoysunlar. Çiyin-çiyinə, burun-buruna getmək daha təhlükəlidir. Ona görə də metronu açmaq lazımdır. Hətta günorta saatlarında belə avtobuslar dolu gedib-gəlir”.


Gürcüstan vətəndaşı, “TV İmedi” telekanalının müxbiri Qurami Roqavanın adının arzuolunmaz şəxslər siyahısından çıxarılmasına dair Mətbuat xidmətinin məlumatı\nGürcüstan vətəndaşı, “TV İmedi” telekanalının müxbiri Qurami Roqava Xarici İşlər Nazirliyinə məktubla müraciət edərək, adının “Azərbaycan Respublikasının işğal edilmiş ərazilərinə qanunsuz səfər etmiş əcnəbilərin siyahısı”ndan çıxarılmasını xahiş edib.\nMəktubunda Q.Roqava Azərbaycan Respublikasının beynəlxalq səviyyədə tanınmış sərhədləri daxilində ərazi bütövlüyü və suverenliyinə və qanunlarına hörmət etdiyini və Ermənistan tərəfindən işğal edilmiş Azərbaycan ərazilərinə bilmədən və səfərin fəsadlarından əvvəlcədən məlumatlı olmadan səfər etdiyini qeyd edib. O, bu səfərin Azərbaycanın suverenliyi və ərazi bütövlüyünə qarşı yönəlmədiyini vurğulayıb.\nSəfərlə əlaqədar təəssüfünü ifadə edərək, Q.Roqava Ermənistan tərəfindən işğal olunmuş Azərbaycan ərazilərinə səfərin heç bir halda Azərbaycanın işğal olunmuş ərazilərində yaradılmış qondarma rejimin təşviqinə xidmət etmədiyini bildirib və işğal olunmuş ərazilərə qanunsuz səfərlə əlaqədar Azərbaycan hökuməti və xalqından üzr istədiyini qeyd edib. Q.Roqava həmçinin gələcəkdə işğal olunmuş ərazilərə bu kimi səfərlərdən çəkinəcəyinə dair zəmanət verib.


خبرگزاری شبستان - “Bəsrə Dəccalı” kitabı tərcümə və çap olundu\nServis Əsas səhifə Zaman : Thursday, February 18, 2016 Xəbər kodu : 24924\nŞəbistan xəbər agentliyi: Əli Kurani Amulinin qələmə aldığı “Bəsrə Dəccalı” kitabı Höccətul-İslam vəl-müslimin Müslim Xatərinin qələmi ilə fars dilinə tərcümə və çap edildi.\nŞƏBİSTAN xəbər agentliyinin “Mehdiçilik hövzəsi” müxbirinin verdiyi xəbərə görə, Əli Kurani Amulinin qələmə aldığı “Bəsrə Dəccalı” kitabı Höccətul-İslam vəl-müslimin Müslim Xatərinin qələmi ilə fars dilinə tərcümə və çap edildi. Müəllif bu kitabda yalançı iddiaçı Əhməd Həsən Bəsrinin əhvalatını araşdıraraq tənqid etmişdir. Kitabı “Bustane Ketab” nəşriyyatı çap etmişdir.\n“Bəsrə Dəccalı” kitabında Əhməd əl-Həsən adlı bir şəxs ki, Yəmanilik, İmam Mehdininin övladı olduğu və İmam Mehdidən sonra gələcək 12 Mehdinin ilki olduğu iddiası edir, tənqid edilmişdir. Əlbəttə qeyd edək ki, İmam Mehdidən sonra 12 Mehdi hədisləri İntizarın hədəfi və Quranın vədəsi ilə ziddir və buna görə də qəbul edilmir.\n“Bəsrə Dəccalı” kitabı bu azğın qrupu tənqid edən ilk müstəqil kitabdır ki, Qum Elmi Dini Hövzəsinin sifarişi ilə tərcümə və çap edilmişdir.\nMöhtərəm müəllif Əli Kurani Amuli kitabın müqəddiməsində yazır:\nHələ qədim dövrlərdən yalançılar özləri üçün peyğəmbərlik, imamlıq və hətta Allahlıq iddiası da ediblər. Necə ki, Quran-Kərim “firon”nun dilindən deyir ki, - وَقالَ فِرْعَوْنُ يا أَيُّهَا الْمَلَأُ ما عَلِمْتُ لَكُمْ مِنْ إِلهٍ غَيْري - “məgər mən sizə demədim ki, məndən başqa ilahi yoxdur?!”. Bizim də zəmanəmizdə insanların zühura olan əqidəsindən suistifadə edənlər var. Onlar İmam Mehdinin (ə) naibi, övladı olduqlarını, hətta Mehdi olduqlarını da iddia ediblər... Bəziləri də özləri üçün deyil, bəlkə başqaları üçün belə iddialar ediblər…


Rəşad Sadiqov: "Sanki “yatmışdıq" - Stadium.az\nRəşad Sadiqov: "Sanki “yatmışdıq"\n05.05.2017 | 2511 dəfə oxunub\n“Çətin mübarizə oldu. Çempiona qarşı oynayırdıq. Həmçinin, “Qarabağ” ölkə kubokunun son sahibi idi”. Stadium.Az xəbər verir ki, bunu “Qəbələ”nin futbolçusu Rəşad Sadiqov deyib.\nAzərbaycan kubokunun final matçında “Qarabağ”la üz-üzə gələn “qırmızı-qaralar” 0:2 hesablı məğlubiyyətə düçar olublar.\nQarşılaşmadan sonra fikirlərini bildirən Sadiqov oyunlarından narazı qaldığını söyləyib: “İkinci hissədə komandada nəsə çatmırdı. Sanki “yatmışdıq”. Bəzi epizodlarda “ayılırdı”, amma ümumilikdə arxadan komanda “yatmış” kimi görünürdü. Özümüz də bilmirik bu, nə ilə bağlıdı. Mənə elə gəlir ki, səbəbi “Qarabağ”ın üstün oyun göstərməsi idi. Bizə oynamağa imkan vermədilər. Buna görə də qələbə qazandılar”.\nYarımmüdafiəçinin fikrincə, həddindən artıq motivasiya bəzi oyunçuların zəif çıxışına səbəb olub: “Futbolçular matçdan öncə çox istəkli idilər. Bəziləri ola bilər ki, həddindən artıq motivasiyaya görə özlərini “yandırdılar”. Bu da onu göstərir ki, daxildə “yananda”, meydanda istədiyini edə bilmirsən”.\nMüdafiəçi Ürfan Abbasovun avtoqola imza atmasına da münasibət bildirən 34 yaşlı oyunçu bunu onun təcrübəsizliyi ilə əlaqələndirib: “Ürfan gənc futbolçudu, ilk dəfə idi ki, kubokun finalında iştirak edirdi. Həyəcanlı, stressli ola bilərdi. Bu cür hallar hər bir futbolçunun başına gələ bilər. Belə vəziyyətdə futbolçuya dəstək olmaq lazımdı ki, özünə gəlsin”.\nMövsümü qısaca dəyərləndirən Sadiqov ölkədaxili yarışlardakı nəticələrə görə üzüldüklərini vurğulayıb: “Mövsüm bir tərəfdən yaxşı, digər tərəfdən pis keçdi. Avropa Liqasının qrupuna düşməyimiz yaxşı hal oldu. Bununla Azərbaycanı, “Qəbələ” azarkeşlərini sevindirdik. Amma digər tərəfdən həm çempion ola bilməməyimiz, həm də kuboku qazanmamağımız pis oldu. Bu, bizim üçün çox üzücü idi”.\nMilli komandamızın üzvü sonda “Qəbələ”də qalıb-qalmayacağına rəhbərliklə görüşün ardından aydınlıq gələcəyini deyib: “Kubokun final görüşünə qədər heç kimə yeni müqavilə təklif olunmamışdı. Mənə elə gəlir ki, bu matçdan sonra rəhbərlik hamı ilə danışacaq”.


CƏHƏNNƏM ƏZABININ NÖVLƏRİ (Fiziki Əzab) | İslam Evi\nMəqalələrAxirət dünyasıCƏHƏNNƏM ƏZABININ NÖVLƏRİ (Fiziki Əzab)\nBu üzlərin nə əzablar gördüyünü, bu qəlblərin nə dəhşət və vahimələr yaşadığını, bu insanların hansı təhqir və rəzilliklərə məruz qaldığını yada salsaq, onda onların üzlərinin qaralmasından danışmağa gərək qalmaz. Belə olan halda daxildəki rəzillik və alçaqlıq aşkara çıxaraq onların üzlərinin qaralmasında özünü göstərir. Bu barədə Allah-taala Öz müqəddəs kitabında belə buyurur: «Bə’zi üzlərin ağ, bə’zi üzlərin isə qara olacağı gündə (qiyamət günündə), üzü qara olanlara: “İman gətirəndən sonra kafirmi oldunuz? İndi, kafir olduğunuza görə dadın əzabı!” – deyiləcəkdir».\nQurani Kərim bütün bunlarla yanaşı balığın tavada çevrildiyi kimi Cəhənnəm əhlinin üzünün də odda çevriləcəyini təsvir edir və bu mənzərənin dəhşətindən bədənlərin titrəyəcəyini, ürəklərin az qala yerindən çıxacığını xəbər verir: «Üzləri odda (o tərəf-bu tərəfə) çevrildiyi (haldan-hala düşdüyü) gün onlar: “Kaş Allaha müt’i olaydıq, Peyğəmbərə itaət edəydik!” – deyəcəklər».\n«Şübhəsiz ki, günahkarlar (dünyada) haqq yoldan azmışlar və (axirətdə də) cəhənnəm odu içərisində olacaqlar. (Yaxud günahkarlar heyrət, yanlışlıq və dəlilik içindədirlər). O gün onlar üzüstə Cəhənnəmə sürüklənəcək (və onlara): “Duyun Cəhənnəmin (ələmini) təmasını!” (deyiləcəkdir)». Cəhənnəm əhli əzabın ağrıları altında əlləri zəncirlənmiş halda üzüstə Cəhənnəmə sürüklənəcəkdir. «Kitabı (Qur’anı) və peyğəmbərlərimizə göndərdiklərimizi (vəhyi, mö’cüzələri və hökmləri) yalan hesab edənlər (bu hərəkətlərindən dolayı hansı cəzalara mə’ruz qalacaqlarını) mütləq biləcəklər! O zaman ki, boyunlarında halqalar və zəncirlər olduğu halda sürüklənəcəklər».\nAllah-taala Cəhənnəm əhlinin üzünü əzab vermək və təhqir etmək məqsədilə son dərəcə iyrənc və kifir bir şəklə salacaqdır. Buxarinin rəvayət etdiyi hədislərin birində deyilir ki, Qiyamət günü İbrahim peyğəmbər əleyhissəlam atası Azərlə qarşılaşır və Allah yanında onun bağışlanması üçün vəsatət (şəfaət) qaldırır. Allah-taala isə cavabında ona: “Mən Cənnəti kafirlərə haram buyurmuşam” — deyir. Sonra isə İbrahimə: “Ey İbrahim! Ayaqlarının altındakına bir bax” — deyə əmr olunur. İbrahim də baxdıqda ayaqlarının altında erkək eybəcər bir kaftarın olduğunu görür və həmin kaftar ayaqlarından tutularaq Cəhənnəmə atılır.\nTarix: 14.03.2008 | Oxunma sayı: 2. 435 baxış\nAXŞAM ZİKRLӘRİ - 43. 341 baxış


23.05.2014-Dövlət Sərhəd Xidmətinin rəisi-Sərhəd Qoşunlarının Komandanı general-leytenant Elçin Quliyev Lənkəran, Astara, Lerik və Yardımlı rayon sakinləri ilə görüşmüşdür.\nVətəndaşlarla regionlarda görüşlərin keçirilməsini, onların təklif, şikayət və rəylərinin öyrənilməsini, qanuni tələblərinin yerinə yetirilməsini bütün dövlət qurumlarının əsas vəzifələrindən biri kimi müəyyənləşdirən Azərbaycan Respublikasının Prezidenti cənab İlham Əliyevin göstəriş və tövsiyələrinə uyğun olaraq Dövlət Sərhəd Xidmətinin rəisi- Sərhəd Qoşunlarının Komandanı general-leytenant Elçin Quliyev may ayının 22-də Lənkəran, Astara, Lerik və Yardımlı rayon sakinlərini qəbul etmişdir.\nQəbul zamanı vətəndaşların Dövlət Sərhəd Xidmətində xidmətə qəbul, sosial müavinətlərin verilməsi, mənzil şəraitinin yaxşılaşdırılması, yaşadıqları sərhədyanı yaşayış məntəqələrində mövcud olan sosial-məişət problemlərin həlli və digər məsələlərlə bağlı müraciətləri dinlənilmişdir.\nVətəndaşların müraciətləri, şikayət və təklifləri diqqətlə dinlənilmiş, qaldırılan məsələlər Dövlət Sərhəd Xidmətinin aidiyyəti struktur qurumlarının rəhbərlərinin iştirakı ilə araşdırılmış və əksər məsələlər yerindəcə həllini tapmışdır. Digər müraciətlərin isə hərtərəfli öyrənilməsi və qanunvericiliyə uyğun həlli üçün müvafiq struktur qurumların rəhbərlərinə konkret tapşırıqlar verilmişdir.\nDövlət Sərhəd Xidmətinin səlahiyyətlərinə aid olmayan müraciətlər isə aidiyyəti qurumlara çatdırılmaq üçün qeydiyyata alınmış və baxılmasının təşkili üçün nəzarətə götürülmüşdür.\nQəbula gələn vətəndaşlar mərkəzi icra hakimiyyəti orqanları rəhbərlərinin mütəmadi olaraq bölgələrdə vətəndaşların qəbulunun təşkilindən razılıqlarını bildirmiş, yaradılan şəraitə görə ölkə başçısına minnətdarlıq etmişlər.


Pakistanın Azərbaycanda investisiya imkanları təşviq ediləcək – Açıqlama\nTarix 03.09.19, 17:06\nBakıda sentyabrın 5-də Pakistanın Xayber-Pakhtunxva bölgəsinin investisiya imkanlarının təqdimatı keçiriləcək.\nBu barədə “Report”a Pakistanın Azərbaycandakı səfirliyindən bildirilib.\nMəlumata görə, tədbirin keçirilməsində əsas məqsəd Pakistanın investisiya imkanlarını təşviq etməkdir.\nTədbir çərçivəsində B2 görüşlərin keçirilməsi planlaşdırırlır.\nQeyd edək ki, Hayber-Pahtunhva Pakistanın şimalında yerləşən bölgəsidir.\nQeyd edək ki, bu ilin yanvar-iyul ayları ərzində Azərbaycan və Pakistanın ümumi ticarət dövriyyəsinin həcmi 9 030,58 min ABŞ dolları təşkil edib. Bu, ötən ilin yanvar-iyul ayları ilə müqayisədə 2 028,64 min dollar və ya29% çoxdur. Bu məbləğin 250,72 min dolları ixracın payına düşür ki, bu da ötən ilin 7 ayı ilə müqayisədə 402,68 min dollar və ya 2,6 dəfə azdır. Pakistanın ixracının Azərbaycanın ümumi ixracdakı payı 0% təşkil edir.\nBu ilin 7 ayı ərzində Azərbaycan Pakistandan 8 779,86 min dollar həcmində məhsul idxal edib ki, bu da ötən ilin yanvar-iyul ayları ilə müqayisədə 2 431,32 min dollar və ya 38,3% çoxdur. Pakistanın idxalının Azərbaycanın ümumi idxaldakı payı 0,10% təşkil edir. Qeyd edək ki, 2018-ci ilin yanvar-iyul aylarında Azərbaycan və Pakistan arasında ümumi ticarət dövriyyəsinin həcmi 7 001,94 min dollar təşkil edib. Bu həcmin 653,4 min dolları Azərbaycanın ixracının, 6 348,54 min dolları isə Azərbaycanın idxalının payına düşüb.\n09.07.20 “Dənizdə virus məhv olur, insanlar dənizə gedə bilməlidirlər” - Baş infeksionist\n08.07.20 Azərbaycanda qızıl və gümüş bahalaşır - Qiymət\n08.07.20 Dollar neçəyə olacaq? – Mərkəzi Bank rəsmi məzənnəni açıqladı\n08.07.20 “SOCAR yenidən qurulmalıdır” - İqtisadçı ekspertdən xəbərdarlıq...\n08.07.20 Neft nəhəngi neftin ucuzlaşacağını proqnozlaşdırır – 10 dollar...\n08.07.20 Azərbaycan nefti bahalaşıb – Qiymət\n07.07.20 Azərbaycanda qızıl və gümüş bahalaşıb - Qiymət\n07.07.20 Dollar neçəyə olacaq? – Mərkəzi Bank rəsmi məzənnəni açıqladı


İnformasiya və rabitə xidmətlərinin inkişafı diqqət mərkəzindədir - serqqapisi.az\nİnformasiya və rabitə xidmətlərinin inkişafı diqqət mərkəzindədir\nNəşr edilib 07.10.2017 09:16 |\nMüasir dövrdə informasiya-kommunikasiya texnologiyaları hər bir ölkənin, cəmiyyətin sosial-iqtisadi həyatına geniş şəkildə nüfuz edib. Ümummilli liderimiz Heydər Əliyevin informasiya-kommunikasiya texnologiyaları sahəsində müəyyənləşdirdiyi strategiya Naxçıvan Muxtar Respublikasında da uğurla həyata keçirilir.\nMuxtar respublikamızda daim diqqət və qayğı ilə yanaşılan informasiya-kommunikasiya texnologiyaları sahəsi bu gün sürətlə inkişaf etdirilir. Naxçıvan Muxtar Respublikası Ali Məclisinin Sədri informasiya-kommunikasiya texnologiyalarının inkişafı istiqamətində həyata keçirilən tədbirlərdən danışarkən deyib: “Bu gün muxtar respublikada informasiya-kommunikasiya texnologiyaları sahəsində böyük layihələr həyata keçirilir. 1997-ci ildən başlayaraq muxtar respublikada bütün telefon stansiyaları avtomatlaşdırılmış, fiber-optik kabellər çəkilmiş, yeni poçt şöbələri yaradılmış və digər tədbirlər həyata keçirilmişdir. Qısa zaman kəsiyində görülən işlər muxtar respublikanın informasiya blokadasından çıxmasına səbəb olmuşdur”.\nÖtən dövr ərzində muxtar respublika ərazisində mobil rabitə operatorlarının fəaliyyətinin təşkili, internet xidməti sahəsinin yaradılması, mövcud koordinat tipli avtomat telefon stansiyaların elektron tipli avtomat telefon stansiyaları ilə əvəz edilməsi, fiber-optik kabel xətlərinin çəkilişi istiqamətində ardıcıl işlər görülüb. Eyni zamanda “Naxtel” simsiz telefon xidmətinin istifadəyə verilməsi, “Kanal 35” televiziyasının və “Naxçıvanın səsi” radio kanalının efirə verilməsinin təşkili, Naxçıvan Dövlət Televiziya və Radiosunun internet üzərindən yayımlanması, “Universitet” televiziyasında videodərslərin hazırlanması və distant tədrisin tətbiqi məqsədilə avadanlıqların quraşdırılması, Naxçıvan Muxtar Respublikası İnternet və Yeni Texnologiyaların Tədrisi Mərkəzinin və onun rayon filiallarının səmərəli fəaliyyətinin təşkili, iqtisadiyyatın bütün sahələrində informasiya-kommunikasiya texnologiyalarının tətbiqinin uğurla davam etdirilməsi, muxtar respublikada informasiya-kommunikasiya texnologiyalarının sürətli inteqrasiyasına təkan verib.\nMuxtar respublikada elektron hökumətin formalaşdırılması sahəsində də ardıcıl tədbirlər görülüb, Vətəndaşların Müraciətləri üzrə Elektron Qeydiyyat və İdarələrarası Elektron Sənəd Dövriyyəsi Sistemləri istifadəyə verilib, dövlət orqanlarına, vətəndaşlara və sahibkarlıq fəaliyyəti subyektlərinə elektron imzaların verilməsinə başlanılıb.\nCəmiyyətin müasirləşməsi və mədəni səviyyəsinin yüksəlməsi ilə ən yeni texnologiyaların tətbiq olunduğu mobil rabitə sahəsində müasir 4G xidməti fəaliyyətə başlayıb. Bundan əlavə, “Evədək optika” layihəsi üzrə görülən işlər də telekommunikasiya sahəsində yeniliklərin əldə olunmasına şərait yaradıb.\nSon on ildə muxtar respublikada informasiya və rabitə sahəsinin inkişafına, ümumilikdə, 57 milyon 293 min 100 manat investisiya qoyulub. Təkcə 2016-cı ildə muxtar respublikada informasiya və rabitə sahəsinə 11 milyon 432 min 200 manat investisiya yönəldilib ki, bu da 2006-cı ildəki müvafiq göstəricidən 7,5 dəfə çoxdur.\nReallaşdırılan məqsədyönlü islahatlar muxtar respublikada rabitə və informasiya texnologiyalarının inkişafı üzrə əsas göstəricilərin müsbət dinamikasını təmin edib. İnformasiya texnologiyalarından istifadə qismində 1 yanvar 1996-cı il tarixə muxtar respublikada əsas telefon aparatlarının sayı 23 min 600 nömrə olduğu halda, 2016-cı ilin sonuna bu göstərici 3,1 dəfə artaraq 73 min 751 nömrəyə çatıb. 2016-cı ildə hər yüz ailəyə düşən telefon aparatlarının sayı 72-yə çatdırılıb, əhalinin hər yüz nəfərinə düşən mobil telefonların sayı isə 104 ədəd olub. Hazırda muxtar respublikada 467 mindən artıq mobil telefon aktiv istifadədədir.\nƏhalinin maddi rifah halının yaxşılaşmasının və informasiya texnologiyaları sahəsində yaradılmış şəraitin nəticəsidir ki, 1 yanvar 2017-ci il tarixə muxtar respublikanın ev təsərrüfatlarında, müəssisə və təşkilatlarda 126,6 min kompüter mövcud olub. Bu da 1 yanvar 2007-ci il tarixə olan göstəricidən 6,2 dəfə çoxdur. Əhalinin hər 100 nəfərinə düşən kompüterlərin sayı 28 ədəd təşkil edib. 1 yanvar 2017-ci il tarixə muxtar respublikada kompüter istifadəçilərinin sayı 337 min nəfər, internetdən istifadə edənlərin sayı isə 368 min nəfər olub.\nRabitə sahəsində aparılmış məqsədyönlü tədbirlərin nəticəsidir ki, muxtar respublikanın yaşayış ərazilərinin 98 faizində genişzolaqlı internet, 99 faizində simsiz internet xidmətləri təşkil edilib.\nMuxtar respublikada informasiya-kommunikasiya texnologiyalarının sürətli inkişafı bu sahə üzrə göstərilən xidmətlərin dəyərinin dinamik artımına da zəmin yaradıb. Belə ki, informasiya və rabitə xidmətlərinin dəyəri 2016-cı ildə 48 milyon 727 min 200 manat olub ki, bu da 2006-cı ildəki müvafiq göstəricidən 4,7 dəfə çoxdur.\nİnformasiya-kommunikasiya texnologiyalarının davamlı inkişafı, yüksək texnologiyaya əsaslanan iqtisadiyyatın formalaşması üzrə qarşıya qoyulan vəzifələr, bu sahəyə göstərilən diqqət və qayğı, muxtar respublikamızın yüksək texnologiyalar sahəsində yeni uğurlar qazanacağına zəmanət verir.


DU Recorder, Android üçün sərbəst, sabit və yüksək keyfiyyətli ekran recorderdir. DU Recorder ipə hər şey sadə, video qeyd, video editing və root olmadan müxtəlif xüsusiyyətləri ilə oyun videoları, canlı videolar və daha çox üçün Du Recorder!\nDu Recorder tam pulsuz, heç bir reklam yoxdur, root ehtiyac yoxdur, vaxt məhdudiyyəti yoxdur. Yüksək keyfiyyətli video: 1080p, 12 Mbps, 60 fps. Bütün istifadəçilər üçün bütün dünyada 20-dən çox dildə interfeys ilə istifadəsi çox asandır.\nDU Screen Recorder v1.6.0.2 Apk\nDU Screen Recorder v1.6.0.2 Apk Yüklə Rootsuz Screen Record


Qoran Paratski: “Bu, bizi ikiqat sevindirir”\n“Neftçi”nin yarımmüdafiəçisi Qoran Paratski “Zirə” ilə oyundan sonra klubun rəsmi saytına müsahibə verib.\nFutbolinfo.az xəbər verir ki, qələbə qolunun müəllifi olan xorvatiyalı futbolçu zədəsinin ciddi olmayacağına ümid etdiyini bildirib:\n- "Neftçi”nin heyətində qol hesabını açdız. Çox möhtəşəm qol alındı...\n- Doğrudan da gözəl qol oldu. Amma bu qolun vacibliyi gözəlliyindən daha çoxdu. Çünki komandamıza qələbə qazandırdı. Bununla belə, təbii ki, "Neftçi”nin heyətində ilk qolu vurduğuma görə şadam.\n- Çətin oldu. Günah özümüzdədi. Çünki erkən qoldan sonra sanki arxayınlaşdıq, düşündük ki, artıq qələbə qazanmışıq. Amma buraxılan qoldan sonra komanda öz gücünü, xarakterini göstərə bildi, ikinci qolu vurub və 3 xal qazandı. Bu, bizi ikiqat sevindirir. Düşünürəm ki, mövsümboyu belə çətin oyunlar olacaq. Hər oyunda qalib gəlmək üçün çalışmalıyıq.\n- Fasilədə baş məşqçi Roberto Bordin komanda üzvlərinə nə dedi?\n- Elə mən düşündüyümü dedi. Dedi ki, qoldan sonra çox arxayın oynamağa başladız. Komanda özünü buraxmamalıdı, boşalmaq olmaz, toparlanmaq lazımdı. Rəqibə qarşı pressinq tətbiq edəndə, bu öz bəhrəsini verir. Baş məşqçi həmçinin bizə tapşırdı ki, topu çox saxlayaq. Gördüyünüz kimi, onun tövsiyələri ikinci hissədə bəhrəsini verdi.\n- "Zirə” ilə oyun təkcə qol vurmağınızla yadda qalmadı. Həm də zədələndiz. Zədəniz nə dərəcədə ciddidi?\n- Hələ bilmirəm, amma həm ümid edirəm, həm də düşünürəm ki, ciddi zədə deyil.\n- Necə düşünürsüz, sizi kim birinci təbrik edəcək?\n- Hələ komandadan başqa təbrik edən olmayıb. Çünki hələ telefondan istifadə etməmişəm. Oyundan indi çıxmışam. Amma məncə, ilk təbriki atamdan alacam. O, futbolçu olub. Xorvatiyada yaşasa da, mənim iştirak etdiyim bütün oyunları internet vasitəsilə izləyir. Təbii ki, həyat yoldaşım da bu gün məni təbrik edəcək. Bakıdadı, oyuna televizordan baxıb.\ntarix: 23-09-2018 22:00


Avropa çempionatında qadağandır - SİYAHI - Korner.az\n08.05.2012 , 06:56\nPolşa və Ukraynada təşkil olunacaq futbol üzrə 2012-ci il Avropa çempionatında azarkeşlərin özləri ilə stadionlara gətirə bilməyəcəkləri əşyaların siyahısı açıqlanıb.\nKorner.az-ın məlumatına görə, yarış təşkilatçıları qadağan olunmuş əşyalara çətir, butulka və digər şüşə, metal və ya plastik qabları, alkoqollu içkilər, stimulyatorlar, narkotik və psixotrop maddələr, partlaycı, odlu və soyuq silahları aid ediblər.\nAzarkeşlər stadionlara peşəkar foto-video aparatla, pirotexniki və lazer göstəriciləri ilə girə bilməzlər. Stadionlarda ölçüsü 2 X 1,5 metrdən böyük bayraq və bannerlər gətirmək də qadağan olunub. İcazə verilən ölçüdən böyük bayraqlardan yararlanacaq azarkeşlər qrupu bu barədə UEFA-nı və ya qurumun təyin etdiyi istənilən səlahiyyətli şəxsi oyuna bir gün qalmışadək məlumatlandırmalıdır. Habelə, oyunlara şlem, nərdivan, kətil, yumşaq stul, qutu, çanta, beldən asılan çanta və ölçüsü 25 X 25 X 25 sm-i keçən, stadionda azarkeş oturacaqları altında qoyulması mümkün olmayan digər əşyaları da gətirmək olmaz. Qadağa səsgücləndiricilər, sirenalar, digər mexaniki və ya elektron akustik qurğular, klaksonlar, 2010-cu il dünya çempionatı zamanı azarkeşlərin yararlandıqları vuvuzelalar, reklam məhsulu, rulon və böyük ölçülü vərəqələrə də şamil edilir. Yalnız UEFA-nın icazəsi ilə stadionlara heyvan keçirmək olar. Sənəddə bu siyahının tam olmadığı da vurğulanıb. Bu və ya digər əşyaya qadağanı arenanın təhlükəsizlik xidməti əməkdaşları da yerindəcə qoya bilərlər.\nQeyd edək ki, Avropa çempionatı iyunun 8-dən iyulun 1-dək keçiriləcək.\n“İnter” polşalı futbolçunu heyətinə qatır


Konfutsi İnstitutunun çinli müəllimləri Pakistanı tərk edir | AzPolitika — onlayn siyasi-ictimai qəzet\nKonfutsi İnstitutunun çinli müəllimləri Pakistanı tərk edir\nDərc olunub: 16/05/2022 - 18:03\nÇin hökuməti Kəraçi Universitetinin Konfutsi İnstitutunda dərs deyən müəllimlərini geri çağırıb.\n2013-cü ildə Karaçi Universitetində Konfutsi İnstitutu Çinin Siçuan Normal Universiteti ilə birgə yaradılıb. İnstitutun məqsədi mandarin dilini öyrətmək, Çin və Pakistan xalqları arasında mübadilələri təşviq etməkdir.\n“Dawn” qəzetinə açıqlamasında Senatın Müdafiə Komitəsinin sədri, pakistanlı senator Müşahid Hüseyn deyib ki, çinlilərin Pakistanın təhlükəsizlik sisteminin öz vətəndaşlarını və layihələrini qorumaq qabiliyyətinə olan inamı ciddi şəkildə sarsılıb: “Bu, Çində ciddi narahatlıq və anlaşılan qəzəbə səbəb olub. Bundan əlavə, hücumların sxemi o qədər təkrarlanır ki, aydın olur ki, Pakistanın qüsursuz təhlükəsizlik vədləri sadəcə sözlərdir, yerdəki əks tədbirlərlə üst-üstə düşmür”. Senator həmçinin Pakistanın təhlükəsizlik sistemini laqeyd davrandığına görə qınayıb və deyib ki, təhlükəsizlik agentlikləri, deyəsən, yatarkən yaxalanıblar. Onun sözlərinə görə, bu cür hücumlar davam edərsə, təkcə Çin deyil, digər xarici investorlar da Pakistandakı rollarına yenidən baxmağa məcbur olacaqlar.\nAprelin 26-da Kəraçi Universitetinin ərazisində mikroavtobusun parladılması nəticəsində Çində inşa edilmiş Konfutsi İnstitutunun direktoru Huanq Guipinq da daxil olmaqla, üç Çin vətəndaşı ölüb.


Kişilər qadınlara nisbətən daha tez xəstələnirlər - modern.az\n18 Oktyabr 2010, 18:23 | İQTİSADİYYAT\nKişilər qadınlara nisbətən daha tez xəstələnirlər\nKişilər daha cox həssasdır. Modern.az saytının xarici mətbuata istinadla verdiyi xəbərə görə, Alman Səhiyyə Sigortası (DKV) kişilər və qadınlar arasında araşdırma aparıb. Araşdırma zamanı məlum olub ki, kişilər qadınlara nisbətən daha tez xəstələnir.\nQadınlar daha az spirt və siqaret qəbul edir, sağlam bəslənməyə kişilərə nisbətən daha cox önəm verirlər. Və nəticədə daha az xəstəlnirlər.\nKişilərdə 45 yaşından etibarən bədəndə yağ yığılması halları artır. Nəticədə kişilərdə infakt xəstəliyi qadınlara nisbətən 3 dəfə cox olur. DKV nümayəndələri kişilərin siqaret və spirtli ickilərdən daha cox istifadə etmələrini, stress və az hərəkətdə olmalarının da tez xəstələnmələrində önəmli faktor olduğunu bildiriblər.\nSorğu zamanı o da məlum olub ki, qadınlar sağlamlıqları ücün daha cox pul xərcləyirlər.\nSorğu anonim şəkildə 400 min respondent arasında aparılıb. Kecən il də eyni sorğu “Nə qədər sağlam yaşayırıq” adı altında kecirilib. Nəticələr isə demək olar ki, eyni olub.


“Sümüklərin rəqsi” davam edir -FOTOLAR\n22 Yanvar 2013 08:42\n“Sümüklərin rəqsi” adlı sərgidə rəssamın yağlı boya ilə çəkdiyi rəsm əsərləri təqdim olunur\n"Sümüklərin rəqsi" adlı sərgidə gənc rəssamın yağlı boya ilə kətan üzərində çəkdiyi rəngarəng rəsm əsərləri incəsənət həvəskarlarına təqdim olunur.\nRəssam əsərlərində özünün yaradıcılıq süzgəcindən keçirdiyi mövqeyini nümayiş etdirir. Gündəlik həyatda baş verən hadisələri ümumiləşdirərək təsvirlərə ötürmək qabiliyyətindən yararlanan fırça ustasının əsərləri böyük tamaşaçı marağına səbəb olub.\nHələ əvvəllər də-2005-ci ildə "Kişi və qadın", 2007-ci ildə BMT-nin Cenevrə Bölməsinin Millətlər Sarayında "Qobustandan yol gələn naxışlar", 2008-ci ildə isə Almaniyanın Berlin şəhərində keçirilən onlarla sərgilərdə iştirak edən rəssamın əsərləri xarici sənətsevərlər və mütəxəssislər tərəfindən maraqla qarşılanıb.\nRəssam 2009-cu ildə ölkəmizi 53-cü Beynəlxalq Venesiya Biennalesində təmsil edib. N.Nəcəfov Londonun məşhur "Phillips de Pury & Company" sərgi qalereyasında Heydər Əliyev Fondunun və "Baku" jurnalının ingilisdilli versiyasının dəstəyi və təşkilatçılığı ilə keçirilən "Bakıya uçuş. Müasir Azərbaycan incəsənəti" sərgisində də iştirak edib.\nMüasir incəsənətin tanınmış simalarından olan Niyaz Nəcəfov 2003-cü ildə rəssamlığa həvəskar kimi, özünün peşəkar idmançı karyerasını davam etdirməklə başlayıb.\nQeyd edək ki, fərdi sərgi martın 7-dək davam edəcək.


LENT.AZ - Biri xəstələndi, o biri qazandı, biri yerini tapdı, tapmayan itirdi\n12.05.2019 / 10:16\nBiri xəstələndi, o biri qazandı, biri yerini tapdı, tapmayan itirdi\nBir az ordan, bir az burdan “Ordan burdan”\nLayihə “Bizim filmlər”\nFilm-tamaşa o vaxtkı Sovet pulu ilə 8972 rubla və çox böyük əziyyətlər hesabına başa gəlib. Məbləğ isə kollektivə gəlib çatıncaya qədər yarıbayarı azalmışdı. Rejissor məcbur olub sədrə müraciət etdikdən sonar kəsilən vasait kollektivə qaytarılıb.\nAzərbaycan televiziyasının tarixində ilk dəfə iştirakçılardan ötrü 40-a yaxın kostyum tikdirilmişdi. Çəkilişlər düz 13 pavilyonda aparılmışdı. Rəssam Rafael Əsədov 13 dəfə dekorları dəyişdirmişdi.\nSöhbət bir az “O, olmasın bu olsun”, “Arşın mal alan”ı, bir az da “Uzuncorab Meri Poppins” bədii filmini xatırladan məşhur “Ordan burdan” muziklından gedir.\nÖlən ata, doğulan təxəllüs\n1987-ci ilin yanvarın 1-də o vaxtlar hamımız üçün yeganə olan dövlət televiziyasında “Ordan-burdan” adlı muzikl efirə yayımlandı. Əslində Az.Tv-də o vaxt çox maraqlı televiziya tamaşalarını həsrətlə gözləyirdik. “Ötən ilin son gecəsi”, “Yollar görüşəndə”, “Qatarda”, “Ömrün yolları”, “Kökdən düşmüş piano”, “Evləri köndələn yar”, “Topal Teymur”, “Günahsız Abdulla”, və nəhayət “Ordan-burdan”.\nHələ ondan sonra da “Yaşıl eynəkli adam”, “Qonşu qonşu olsa”, “Kamança”, ötən layihədə söz açdığımız “Ac həriflər”, “Bala başa bəla”, “Yarımştat”, “Fatehlərin divanı”, “Nigarançılıq”, “Nekroloq”, “Dəvətnamə”, “Yumurta”, “Bəylik dərsi” və hələ ekranlara getməyən “Müraviyə vəkilləri” olacaq. Hər birinin altında bir rejissor imzası artıq tamaşaçıya çox doğma olan Ramiz Həsənoğlunun adı. Bu imza Ramiz Mirzəyev kimi də çox işlənib. Elə söz açacağımız “Ordan-burdan” teletamaşası efirə çıxan il Ramiz müəllim atası rejissor Həsənağa Mirzəyevi itirir, özü də məşqlərə başı qarışdığından atasının ölümü barədə yalnız axşam evə gələndə bilir. Və bu ağrıdan atasının xatirəsini əziz tutmaq üçün sonradan Həsənoğlu təxəllüsünü götürür.\n“1985-ci ilin ortaları ilə televiziyanın sədri Elşad Quliyev məni çağırıb senarini verdi. Oxudum, xoşuma gəldi. İdeya belə idi ki, tamaşanı libretto müəllifləri Zəminə və Fuad Hacıyevlərlə hazırlayım. Sonra da dedilər ki, məndən yalnız televiziya rejissoru kimi bəhrələnəcəklər. Qəti etirazımı bildirdim və dedim ki, tamaşanı təkbaşına qoymaq istəyirəm. Bir müddət sonra sədr məni çağırıb dedi ki, get tamaşanı hazırla. Başladım .”\nÇox uzun məşq prosesi başlayıb. Müəlliflər yeni rejissorun işinə qarışmağa cəhd göstəriblər. İstəyiblər ki, tamaşada Nəsibə, Hacıbaba və Siyavuş üçlüyü “Hicran” tamaşasında olduğu kimi oynasınlar. Rejissor başqa seçim edib və onların üstündə dayanmağa nail olub.\nSiyavuş Aslanı Cahangir Novruzov əvəz elədi, Telman Adıgözəlov isə ermənini\nTəbii ki, bir-neçə aktyorun seçilməsi, sonradan müəyyən səbəblərdən onların da dəyişdirilməsi də yan keçilməz olub. Məsələn, Salman bəy roluna əvvəlcə rəhmətlik Hamlet Qurbanov dəvət olunub. Bir-neçə ay məşq prosesindən sonra aktyor özü etiraf edib ki, rol ona görə deyil.\nSonra həmin obraza Siyavuş Aslan dəvət olunub, amma onun da ailəsində və onunla da bağlı səhhətində yaranan problemlər tamaşanın məşqləri ilə üst-üstə düşdüyündən aktyoru əlyandımda Cahangir Novruzovla əvəz etməli olublar. Tamaşa az bir vaxtda təhvil verilməli idi, çünki istehsala buraxılma vaxtı artıq ləngimişdi. Bu ləngimə isə həmin vaxt rəhbərliyin məqsədli şəkildə Ramiz Həsənoğluya “Azərbaycan təranələri” adlı film-konsertin istehsalını tapşırması idi. İki daşın arasında rejissor həm də o işin öhdəsindən gəlməli idi. Cahangir Novruzov vəziyyəti və dostu Ramiz Həsənoğlunu anlayıb tez bir zamanda obraza daxil olur. Bu minvalla Salman bəyin əvəzsiz ifaçısına çevrilir.\nƏlibəylə Həmid obrazları əvvəlcə Fəxrəddin Manafovla Telman Adıgözəlova tapşırılır. Rejissor istədiyi nəticəni ala bilmədikdə onları Yaşar Nuri ilə Rafael Dadaşovla dəyişir. Tamaşaya baxanda onların yerinə başqa aktyorları təsəvvürə belə gətirə bilmirsən. Telman Adıgözəlov isə ondan əvvəl bir erməni aktyora verilmiş, sonra alınan rəqs müəllimi rolunu oynamalı olur.\n“Mne eta nada?”\nAğaxan Salmanov: ( Bayram bəy) “Düz bir il o rol üzərində məşq etdim, çünki tərəf müqabillərimi bir-neçə dəfə dəyişdilər, onların hər biri ilə yenidən məşqə başlayırdıq. Rejissor məni qoymurdu əlavələr etməyə. Mən də elə mətni ifa edirdim. Bir gün Ramiz dedi ki, Ağaxan, səndə heç nə alınmır. Dedim, çünki mənə nə isə alındırmaq üçün azadlıq vermirsən . Dedi bu andan etibarən nə istəyirsən elə görək necə alınır. Sağ olsun, elə bil bir illik qandaldan sonra əl-qolum açıldı. “Tebe eto nada?”, “Mne eto nada? “ kimi əlavələr, sonra arada yıxılmaq, mimikalar əlavə etdim, hərəsini öz yerində. Düzdür, o yıxılmaq səhnəsində hər dəfə Cahangir gülüb əldən getdiyi üçün kadrı yenidən çəkməli olurduq. Bir 5-6 dəfədən sonra Ramiz Cahangirə dedi ki, bir də Gülsən ayrı-ayrılıqda çəkib sonra montaj etməli olacağıq. Ondan sonra Cahangiri özünü ələ aldı. “Tebe eta nada?” deyəndə də Yaşarla, Gülşən əldən gedirdilər. Çox uğurlu rol oldu mənə, indiyə qədər küçədə həmin ifadə mənə deyilir.”\nXəncərli xalanın bığ etirafı\nZərnigar Ağakişiyeva: (Firuzə, Rəna, xəncərli xala ) “Ramizin ondan əvvəl də tamaşalarında oynamışam. Burda da böyük zövqlə oynadım. Bir əsərdə bir-neçə xarakter yaratmaq hər aktyorun arzusudur. Ən xoşuma gəlməyən xəncərli xalanı oynamağım oldu. Bığ qoymaq ürəyimcə deyildi, utanırdım, o da tamaşada hiss olunur. Çox fəxr elədim o tamaşa Rusiyanın ORT kanalı ilə nümayiş olundu.”\nYeri gəlmişkən, tamaşa elə həmin ilin yanvarında Rusiyanın ORT kanalı ilə nümayiş edildi. O vaxt ordan Elşad Quliyevin adına təşəkkür məktubu da gəlmişdi ki, tamaşa çox xoşumuza gəldi, rejissorla yaradıcılıq ünsiyyətində olmağı arzu edirik.\nTamaşa Üzeyir Hacıbəyovun xatirəsinə həsr olunmuşdu. Musiqilər Rauf Hacıyevindir və bəzi musiqiləri Elxan Əhədzadənin bariton səsində eşidirik.\nTeatrın bu günü - CANLI YAYIM


Qəzzalı uşaqların xəyalı… | Minbərdən Könüllərə\nQəzzada 2014-2015 tədris ili, İsrailin hücumları səbəbiylə çətin şərtlər altında davam edir. İsrailin 7 İyulda başlatdığı hücumlar nəticəsində Qəzzədə 24 məktəb yıxılarkən 142 məktəb də ağır ziyan görmüşdü.\nQəzzalı şagirdlər yeni təhsil ilinə, damı axan, bombaların divarlarında boşluq açdığı məktəblərdə davam edir.\nZərər görən 142 məktəbdən 23-ü istifadə olunmaz haldadır.\nİsrail, illərdir mühasirə altında tutduğu Qəzzaya, 7 İyulda havadan və dənizdən, 17 İyulda isə qurudan hücum etmişdi. İsrailin 51 gün davam edən hücumlarında, 2 min 156 adam həyatını itirərkən, 11 mindən çox adam yaralanmışdı. Məskunlaşma yeri və ictimai işlər üçün istifadə olunan binaların bir qismi dağıdılmış, bir qisimi də ziyan görmüşdü.\nQəzzada yıxılan və ziyan görən ictimai binaların içində, Qəzzanın gələcəyini şəkilləndirəcək olan məktəblər də var idi. 24 məktəb yıxılmış, 142 məktəb zərər görmüşdü. Hal-hazırda isə gündəmdən düşüncə qədərinə tərk edilib unudulan Qəzzada, zərər görən 142 məktəbdən 23-ü yararsız haldadır.\nÇətin şərtlər altında təhsil faaliyətinlərini davam etdirməyə çalışan Qəzzalı müəllim və şagirdlər, umutlarına daha möhkəm sarılabilmek üçün kömək əli gözləyirlər.\nQURANİ KƏRİMDƏKİ ŞƏHİDLİK HAQQINDAKI AYƏLƏR (34. 308)\nFALA BAXMAQ VƏ BAXDIRMAQ (30. 684)\nEvlilikdən qabaq şəhvət hissini azaltmaq üçün masturbasiya (istimna) ilə məşğul olmaq olarmı? (22. 875)\nFala baxmaq da baxdırmaq da haramdır (9. 858)\nCinsi əlaqə zamanı qoruyucu vasitələrdən istifadə etmək olarmı? (17. 578)\nİslamda içki necə haram edildi? (3. 887)\nİSLAMDA HEYVAN HAQLARI (5. 885)\nBismillahsız başlayan surə hansıdır? (1. 194)\nHicablı qadınlar pasporta necə şəkil çəkdirsin? (3. 158)\nEvliliyin faydaları (158)\nMÖMİN VƏ BAL ARISI (614)\nSüfrə duası (20. 797)\nUşaqlar üçün nəzər duası (2. 447)\nKİTAB OXUMAĞIN FAYDALARI (1. 299)\nQurani kərimdəki şəfa ayətləri (9. 333)\nNƏ ÜÇÜN NAMAZ QILMALIYIQ??? (353)\nŞeytanın cənnətdən qovulmasının səbəbi (216)\nHZ. PEYĞƏMBƏRƏ CADU EDİLDİMİ??? (3. 212)\nNamaz qılan bir insanın bankda işləməsi gunahdırmı? (690)\nMəscid ədəbləri (cümə xütbəsi) (226)\nBir-birinizə qarşı kin saxlamayın! (1. 687)\nAzərbaycanda yas mərasimləri haqqında yeni qərar (465)\nAY HAQQINDA BİLMƏDİKLƏRİMİZ (67. 714)\nMəhərrəm Ayı və Aşura Günü. (38. 841)\nDÜNYA XALQLARINDAN SALAMLAŞMA NÜMUNƏLƏRİ (22. 023)\nTəsbehlə zikr etməyin hökmü (15. 350)


Vladimirdə avtobusla qatarın toqquşduğu qəzada ölənlərin sayı 17 nəfərə yüksəldi – Analitik informasiya portalı\n06.10.2017 22:32 26.10.2020 16:48 Yenises.ru\t0 Şərh\n“Təəssüf ki, xəstəxanada 2 yaşlarına yaxın oğlan uşağı ölüb. Beləliklə , qəzada ölənlərin sayi 17-yə çatıb””-deyə Şlyaxova bildirib.\nSərnişin avtobusu ilə Sankt-Peterburq-Nijni Novqorod reysi ilə hərəkət edən qatar oktyabrın 6-da Vladimir vilayətinin Petuşinsk rayonunda “”Pokrov”” stansiyasının yaxınlığındakı dəmir yolu keçidində toqquşub. Əlavə məlumata görə avtobusda sürücü və 57 sərnişin volub. Qazağıstan XİN-dən verilən məlumata görə avtobusdakı sərnişinlərin 55 nəfəri Özbəkistan və iki sürücü Qazağıstan vətəndaşıdırlar. Sürücülərdən biri hadisə yerində həyatını itirib.\n← Ədəbiyyat sahəsində Nobel mükafatına yapon Kadzuo İsiquro layiq görülüb\nМинюст России официально зарегистрировал турецкую диаспору →


Avqustda Ay və Günəş tutulacaq\nn növbəti Ay və Günəş tutulmaları baş verəcək.\nAzərbaycan Milli Elmlər Akademiyasının (AMEA) Şamaxı Astrofizika Rəsədxanasının direktor müavini Xıdır Mikayılov bildirib ki, cari ilin ikinci Ay tutulması avqustun 7-də olacaq. Onun sözlərinə görə, proses saat 21:22-də başlayacaq, saat 22:20-da maksimumda olacaq, saat 23:18-də başa çatacaq: “Proses Avropa, Asiya, Afrika, Avstraliya, Antarktida, Rusiyanın böyük hissəsində müşahidə ediləcək. Bu hadisə Azərbaycandan da müşahidə olunacaq. Belə ki, günbatandan sonra Ay tutulmasının bir hissəsini görmək mümkün olacaq”.\nX. Mikayılov qeyd edib ki, bu ilin ikinci Günəş tutulması avqustun 21-də baş verəcək. O bildirib ki, Bakı vaxtı ilə saat 19:47-də başlayacaq proses saat 22:26-da maksimumda olacaq, saat 01:04-də isə sona çatacaq: “Azərbaycanda bu prosesi müşahidə etmək mümkün olmayacaq. Tutulma Kanada, Cənubi Amerikanın şimalında, Sakit və Atlantik okeanlarında və ABŞ-da müşahidə ediləcək”.\nQeyd edək ki, 2017-ci ildə ilk Ay tutulması fevralın 11-də, Günəş tutulması isə fevralın 26-da baş verib.(apa)\n27 İyul, 2017 11:32 ⁄ Baxılıb: 876 ⁄ Çap


Nesir Əhmedli: "Süleyman Rüstem "Azerbaycana gelsin" şeirini menden sonra yazıb" – ƏYALƏTDƏ KİM VAR, KİM YOX - Azadliq Xeber\nNesir Əhmedli: “Süleyman Rüstem “Azerbaycana gelsin” şeirini menden sonra yazıb” – ƏYALƏTDƏ KİM VAR, KİM YOX\nNəsir Əhmədli: “Süleyman Rüstəm “Azərbaycana gəlsin” şeirini məndən sonra yazıb” - ƏYALƏTDƏ KİM VAR, KİM YOX\n12.08.2015 / 12:40 xeber –\nNəsir Əhmədli ilə internetdə yazışıb rayona gələrsə, görüşməyi qərara almışdıq. Aradan üç gün keçdikdən sonra zəng elədi ki, artıq rayondayam, görüşə bilərik. Çoxdandı görmədiyim bu baməzə, arif, saf və ixtiyar dostumu görməyə tələsdim.\nBizlərdə dost məclisi üçün ən yaxşı məkan Əsrik çayı boyu uzanan Əsrik dərəsinin yaşıl meşəlikləri, buz bulaqları olan yerlərdi.\nYaş fərqi olsa da, Nəsir müəllimin sadə davranışı “siz” müraciətini lap çoxdan aramızda “sən”ə çevirib…\n– Nəsir müəllim, mən sənin adını ilk dəfə orta məktəbdə oxuyanda eşitmişəm. Hansısa bayram ərəfəsində “Tovuza gəlsin” şeirini deklomasiya demək üçün sinif yoldaşımız Validəyə vermişdilər. Validə o qoşmanı məktəbin hündür pilləkənləri üstündən bayrama yığışmış kənd əhlinə ucadan söyləmişdi. Sonralar biləndə ki, şeirin müəllifi qonşu Alakol kəndindəndi, fəxr eləmişdim. O vaxtlar sənə əfsanəvi bir insan kimi baxırdım. Heç ağlıma gəlməzdi ki, nə zamansa biz beləcə yaxın dost olacağıq. Yurdumuzun bütün gözəlliklərini bircə şeirə çox ustalıqla sığdıra bilmisən.\n– Mən də sənə həmişə öz gəncliyim kimi baxmışam, deyim niyə. Bizim ailədə mənə qədər dörd uşaq erkən vəfat edib. O vaxtlar körpələrin canını alan malyariya xəstəliyi geniş yayılmışdı. Mən doğulanda anam adımı Murad qoyubmuş. Hansısa inanca görə, ölüm mələyini üstümdən azdırmaq üçün adımı dəyişib Nəsir yazdırıblar. Sonralar xəstəliyə qarşı paylanılan bir həb ilə mənim həyatım xilas olub. Ancaq anam məni həmişə Murad deyə çağırardı. Bax, bu sirri sənə indi açdım.\nŞeirə gəldikdə isə deyim ki, Süleyman Rüstəm məşhur “Azərbaycana gəlsin” şeirini mənim qoşmamdan sonra yazdı. Həmin şeirim rayonun “Həqiqət” qəzetində çap olunmuşdu. O vaxtlar rayon qəzetləri mərkəzə də gəlirdi. Yazıçılar Birliyində belə qəzetlərin ədəbiyyat səhifəsi yazıçı-şairləri həmişə maraqlandırıb. İdeyanı mənim şeirimdən aldığını tələbə vaxtı Süleyman müəllim özü mənə etiraf eləmişdi.\n– Nə vaxt anadan olmusunuz?\n– Düz, müharibənin ortasında, 1943-də. Ancaq hansı ayda, ayın neçəsində doğulduğum dəqiq deyil.\n– Yəqin ya qozlar çırpılanda, ya da qarğıdalı tellənəndə anadan olmusan.\n– Yox-yox, tapmadın. Böyük qardaşım Bəşir söyləyirdi ki, sən doğulan vaxt mən əlimdə arpa çörəyi tut ağacına çıxıb tut yeyirdim, aşağıdan səsləndilər ki, tez get Qızxanım arvadı çağır gəlsin. Qızxanım arvad da kəndin mamaçası imiş. Ancaq arvad gələnə kimi artıq mən doğulmuşammış.\n– Demək, tut dəyəndə doğulmusan, sonra da “müharibə illərinin uşaqları” adı altında böyüyüb məktəbə getmisən.\n– Hə, orta məktəb elə öz kəndimizdə idi. Oxumağa çox həvəsli idim, ona görə məktəbə 6 yaşında getmişəm. Evdə özümdən böyük bacımın, qardaşımın kitablarını oxuyurdum. Birinci sinifdə oxuyanda artıq Nizami Gəncəvidən çoxlu şeir əzbərləmişdim. Beləcə, 1959-cu ildə orta məktəbi əla qiymətlərlə bitirdim.\n– Sonra da universitetin jurnalistika fakültəsi…\n– Yoox, ona hələ tələsmə! Mən orta məktəbi bitirəndə Xruşşovun qərarı çıxdı ki, jurnalistika fakültəsinə birbaşa parta arxasından gəlmək olmaz, bunun üçün ən azı iki il iş stajın olmalıdı. Elə həmin qərara görə məcburən istiqaməti dəyişəsi oldum. Əslində mən fizika-riyaziyyatı da əla bilirdim. Ancaq könlüm humanitar fənlərə idi. Nə isə, sənədlərimi şərqşünaslığın ərəb fakültəsinə verəsi oldum. Yadımdadı, mənimlə birgə Vasim Məmmədəliyev və Mirvarid Dilbazinin qızı Əminə də sənəd vermişdi. Bu fakültəyə cəmi 7 nəfər qəbul vardı. Onlar qəbul oldu, mən girə bilmədim, qaldım bayırda.\nÖzün bilirsən, o zamanlar növbəti il üçün işləyib staj toplamaq lazım gəlirdi. Ona görə kəndə qayıdıb sovxozda işləyir, rəsmi iş stajı toplayırdıq. Bizdə belə idi, ağır iş sayıldığına görə, bir-iki ay zəhmət tələb edən barama qurduna qulluq eləmək bir illik staj kimi yazılırdı. Ona görə mən ağır zəhmət tələb edən barama yetişdirirdim ki, oxumağa vaxtım çox olsun. Kürün qırağına gedib tut yarpağı oğurlayanda qarovulçular bizi tüfənglə qarşılayırdı. Növbəti il, yəni 1960-cı ildə qəbul üçün sənədlərimi filologiya fakültəsinə verdim. Bu fakültəyə o vaxt tanıdıqlarımdan Elçin Əfəndiyev də sənəd vermişdi. Rusca imla yaza bilmədiyimə görə yenə kəsildim.\n– Sonra da əsgərlik…\n– Yox, əsgərliyə qədər də rahat oturmamışam. Sənədlərimi götürüb Odessa Dəniz Donanması Mühəndisləri İnstitutuna verdim və qəbul oldum. Gecə şöbəsində oxuduğuma görə mütləq işləməli idim. Odur ki, gedib Gəmi Təmiri Zavodunda fəhlə düzəldim. Ancaq jurnalist olmaq arzum məni rahat buraxmırdı. Buna görə rus dilini öyrənmək üçün əsgərliyə getməyi qərara aldım. Təhsil aldığım institutdan əsgərliyə aparmadıqlarına görə, əsgərliyə getmək üçün könüllü ərizəsi yazdım.\n– Həə, o vaxtlar əsasən Rusiyada xidmət eləyirdik.\n– Mən düşdüm Şərqi Almaniyaya. İki illik əsgərlik dövründə həm rus dilini, həm də alman dilini öyrənməyə can atdım. Əsgərlikdən qayıtdıqdan sonra sənədlərimi Odessa institundan götürüb jurnalistika fakültəsinə verdim və nəhayət, qəbul olundum.\n– Nəsir müəllim, doğrusu, sənin jurnalistika uğrunda bu qədər əziyyətə qatlandığını bilmirdim. Səninki əsl arzuya çatmaq olub.\n– Həqiqətən, jurnalistikaya qəbul olunanda çox sevinirdim. 25 nəfər qəbul olduq. Sonra xoşbəxt tələbəlik illəri… Ancaq bu 25 nəfərdən cəmi 16 nəfər məzun olduq.\n– Sovet vaxtı tələbə qəbulunu tələb olunan sayla həyata keçirdiklərinə görə, ali məktəbi bitirənlərə təyinat verib işlə təmin eləyirdilər. Səni hara göndərdilər?\n– Bəli, beş il oxuduqdan sonra məni 10 nəfər məzunla Azərbaycan Televiziya və Radio Komitəsinə (o vaxtlar Komitə adlanırdı) göndərdilər. Mən orda normal maaşla redaktor işləyirdim. Beləcə, dörd ilə yaxın Komitə işçisi oldum. Bir gün sevimli müəllimim Şirməmməd Hüseynov mənə zəng edib dedi, universitetdə laborant işləmək həvəsin varsa təcili gəl, bir yer boşalıb. Mən 300 manat maaş aldığım Komitədən çıxıb 85 manat maaşı olan laborant ştatına razılıq verdim. Universitetin müəllimlər mühitinə düşdüm. Sonra “Xarici mətbuatda Azərbaycan mövzusu” adlı dissertasiya yazıb Tiflisdə müdafiə eləyəsi oldum. Bu elmi işim əsasən burjua jurnalistikası ilə sovet jurnalistikasının müqayisəsi üzərində qurulmuşdu.\n– Tiflisdə niyə?\n– Çünki o zaman jurnalistika üzrə dissertasiya mövzuları yalnız Moskvada, Kiyevdə və Tiflisdə müdafiə oluna bilərdi. Beləcə Universitetdə işləyə-işləyə 1981-ci ildə namizədliyimi müdafiə elədim. Artıq 1987-88-ci illərdə doktorluq işim də hazır idi. Amma meydan hadisələri, 20 Yanvar faciəsi araya düşdü, elmi işlərim tamam arxa plana keçdi. Bir ziyalı kimi Xalq Hərəkatına qoşuldum. Bir də 2007-ci ildə doktorluğumu müdafiə elədim.\n– Nəsir müəllim, sən Azərbaycanda təkcə pedaqoq kimi yox, həm də həyat tərzi, davranış və şəxsiyyətinlə də örnəksən. Əlindən yüzlərlə jurnalist, qələm adamı gəlib keçib. Hazırda universitetdə hansı vəzifədə çalışırsan?\n– Universitetin Beynəlxalq Jurnalistika kafedrasının professoruyam. Hələ də jurnalist hazırlamaqla məşğulam…


"Bu, ermənilərə və onların havadarlarına müharibə mesajı idi"\n11:57 14 Noyabr 2016\nÖlkə prezidenti, Ali Baş Komandan İlham Əliyevin Lələtəpədə səsləndirdiyi fikirlər həm simvolikdir, həm də Ermənistana sonuncu xəbərdarlıqlardan biridir ki, artıq Dağlıq Qarabağ məsələsinin həllini yekunlaşdırmağın vaxtıdır. Bu, əslində, ermənilərə və onların havadarlarına müharibə mesajı idi. Azərbaycan Silahlı Qüvvələrinin 60 minlik şəxsi heyətlə irimiqyaslı təlimləri isə, sanki, cəbhədə keçiriləcək ən böyük əməliyyat öncəsi bir məşqdir. Bu, resursların cəlb edilməsi, onların istifadəsi baxımından çox gözəl hazırlıqdır. İnanıram ki, bu hazırlıq uğurla başa çatacaq.\nBunu Milli.Az-a açıqlamasında hərbi-siyasi məsələlər üzrə ekspert, ehtiyatda olan polkovnik-leytenant Üzeyir Cəfərov prezident İlham Əliyevin cəbhə bölgəsinə son səfəri zamanı səslədirdiyi mesajları və Azərbaycan Silahlı Qüvvələrinin irimiqyaslı təlimlərinin əhəmiyyətini şərh edərkən bildirib.\nEkspertin fikrincə, vasitəçilər - ATƏT-in Minsk qrupunun həmsədrləri münaqişənin həlli ilə bağlı guya hansısa mexanizmlər üzərində baş sındırırlar, amma onların heç bir perspektivi yoxdur:\n"Çünki onlar absurd mexanizmlərdir. İnsidentlərin araşdırılması, Anjey Kaspşikin səlahiyyətlərinin genişləndirilməsi göstərir ki, bunların məqsədi və məramı yenə də məsələni "pat" vəziyyətində saxlamaqdır. ABŞ-ın indi səlahiyyətlərini təhvil verməyə hazırlaşan prezidenti və dövlət katibi bu məsələni o qədər uzatdılar ki, onun həllini yeni prezidentə ötürməli oldular. Rusiya da münaqişənin dondurulması tərəfdarı kimi görünür. Çünki Rusiya ATƏT-dəki nümayəndəski Aleksanr Lukaşeviç ötən həftə belə bir bəyanat verdi ki, status-kvonun dəyişdirilməsi gərginliyə səbəb ola bilər. Ardınca ABŞ-ın ATƏT-dakı nümayəndəsi də demək olar ki, Rusiyanın mövqeyini təkrarladı. Bir sözlər prezident İlham Əliyev bütün bu məsələləri cəmləşdirərək təmkinli şəkildə, diplomatik formada fikir bildirib ki, danışıqlarda konkret nəticə olmalıdır. Nəticə olmasa, Azərbaycan Silahlı Qüvvələri qüısa müddətdə bu məsələnin çözülməsi üçün lazım olan addımı atacaq".\nXatırladaq ki, noyabrın 12-də Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyev Füzuli rayonu ərazisində ön xətdə yerləşən komanda idarəetmə məntəqəsində əməliyyat şəraiti ilə tanış olarkən deyib: "Lələtəpə əməliyyatı bizim qəhrəmanlıq rəmzimizdir. Lələtəpə tarixə düşdü. Əgər erməni silahlı qüvvələri aprel döyüşlərindən düzgün nəticə çıxarmasalar, gələcəkdə Lələtəpə əməliyyatı kimi bir çox uğurlu əməliyyatlar olacaqdır. Ermənistanın siyasi rəhbərliyi, nəhayət, dərk etməlidir ki, işğalçılıq hərəkətləri onları uçuruma aparır. Azərbaycan gündən-günə güclənir, möhkəmlənir. Bizim güclü potensialımız və güclü Ordumuz var. Biz Ordumuzla, əsgər və zabitlərimizlə, sizinlə - bax, burada düşmənlə üz-üzə dayanan oğullarımızla fəxr edirik. Sizə eşq olsun! Azərbaycan inkişaf edəcək və biz ərazi bütövlüyümüzü bərpa edəcəyik!"\nQeyd edək ki, elə həmin gün Azərbaycan Silahlı Qüvvələri irimiqyaslı təlimlərə başlayıb. Noyabrın 18-dək davam edəcək təlimlərə 60 minədək şəxsi heyət, 50-dən çox təyyarə və helikopter, 150-dən artıq tank və zirehli texnika, eləcə də raket və artilleriya qoşunlarının 700-dək qurğu və sistemi cəlb olunub.\nXəbərin orijinal ünvanı: http://news.milli.az/politics/489169.html\nermənilərə onların havadarlarına müharibə mesajı idi


İmtahanlar üçün ən yaxşı beyin qidası - Ənənəvi reseptlər - 2021\nİmtahanlar üçün beyin yanacağı\nİmtahanlara yenidən baxırsınız, yoxsa irəlidə böyük bir layihəniz var? Konsentrə olmağımıza və ayıq qalmağımıza kömək edən müxtəlif qidalara dair bələdçimizlə beyninizi yaxşı təmin edin.\nBeyinlərimiz bütün enerjimizin təxminən 20% -ni istifadə edir, buna görə konsentrasiyanı davam etdirə biləcək qidaları bilmək çox vacibdir.\nBeyninizi gücləndirməyin ən yaxşı yolu nəmlənmək və bütün qida qruplarından gün ərzində maddələr tarazlığını yeməkdir.\nYeməkləri atlamayın - balanslı bir səhər yeməyi sizi məhsuldar bir gün gözləyir.\nÇox müxtəlif qida maddələri beyninizin inkişafında və idrak funksiyasını dəstəkləyən xüsusi rol oynayır. Yenidən nəzərdən keçirməyə gəldikdə, bir neçə gün ərzində müxtəlif tərəvəz, meyvə, yağsız ət, balıq, yumurta, ləzzət, qoz-fındıq, toxum, kəpəkli və südlü qidalar seçərək pəhrizinizi müxtəlif və balanslı saxlamağa çalışın.\nFərqli qidalar hansı rolu oynayır?\nDaha çox lif və qida üçün bədənin üstünlük verdiyi enerji mənbəyi olan nişastalı karbohidratların kəpəkli sortlarına üstünlük verin. Məsələn, kəpəkli makaron, kəpəkli çörək və yulaflara müraciət edin, çünki bunlarda bilişsel fəaliyyət üçün vacib qida olan dəmir və sink var.\nTərkibində zülal olan qidalar yemək aclığın qarşısını almağa kömək edə bilər. Üstəlik ət və bitki mənşəli protein mənbələri həm oksigenin beyin hüceyrələrinə çatmasına kömək edən dəmir təmin edir. Kifayət qədər dəmir almırıqsa, bədənimiz yorulur, bu da beyin funksiyası və konsentrasiyası daxil olmaqla hər şeyi təsir edir.\nBitki mənşəli mənbələrdən (fasulye, bakliyat, yulaf, qoz-fındıq, toxum və ən çox tünd yaşıl yarpaqlı tərəvəz kimi) dəmir ət əsaslı mənbələrdən olduğu qədər asanlıqla əmilir deyil. Bununla birlikdə, C vitamini udma qabiliyyətini artıra bilər, buna görə də onları C vitamini ilə zəngin olan portağal, pomidor və şirin kartof kimi qidalarla yeməyə çalışın.\nVEG & MEYVƏ\nBir çox əsas vitamin və mineral ehtiva etdiyi üçün hər yeməyin bir hissəsi və qəlyanaltı olaraq müxtəlif tərəvəz və meyvələri daxil edin. Sağlam qəlyanaltı enerji səviyyəsini yüksəltməyə, diqqətimizi qorumağa və təhsilə qısa bir fasilə verməyə kömək edə bilər - bu da sağlamdır!\nTərkibində şəkər çox olan qəlyanaltıları qoz yağı ilə meyvə, bir qab yoğurt, bir ovuc duzsuz qoz-fındıq və ya bir az popkorn kimi qidalı qidalar üçün dəyişdirin.\nNəmləndirməyi unutmayın! Bədənlərimiz bütün idrak və fiziki funksiyalar üçün suya ehtiyac duyur. Nəmləndirmə beynimizin düzgün işləməsi üçün vacibdir. Bunun üzərinə dehidrasiya konsentrasiyanı çətinləşdirə bilər və baş ağrısı və yorğunluğa səbəb ola bilər. Yüksək kofein qəbulu yuxuya təsir göstərə bilər, bu da konsentrasiyanı təsir edə bilər, buna görə qəhvə, çay və energetik içkilər istehlakından xəbərdar olun.\nNəmlənmək üçün lazım olan miqdar hər gün təxminən 6 ilə 8 stəkan maye arasında dəyişir - adi bir içki üçün su ən yaxşı seçimdir.\nBu qidaların rolu və imtahan zamanı yuxu və idmanın əhəmiyyəti haqqında daha çox məlumat üçün əlavə olunmuş tam təlimatımıza baxın.\nVideoya baxın: İMTAHANA NECƏ HAZIRLAŞMALI? (Oktyabr 2021).\nCopyright 2021 \_ İmtahanlar üçün beyin yanacağı...


mecnun - Synonyms of mecnun | Antonyms of mecnun | Definition of mecnun | Example of mecnun | Word Synonyms API | Word Similarity API\nTop 10 similar words or synonyms for mecnun\nTop 30 analogous words or synonyms for mecnun\nGülağası Mirzəyev 4 Dekabr 2001-ci ildə Azərbaycan Dövlət Akademik opera və balet teatrinin balet truppasının sırasında Moskva şəhərinə qastrol səfərinə getmişdir. Bolşoy Teatrda “Leyli və Mecnun” baletində Mecnun rolunu ifa edib. (Leyli rolunu Rimma İsgəndərova ifa etmişdi.\nGülağası Mirzəyev 4 Mart 2008-ci ildə Mərakeş, Rabat şəhərində keçirilən Azərbaycanin Mədeniyət günlərinə xəsr olunmuş konsert proqraminda “Leyli və Mecnun” baletindən adajio ifa olunub. “Məhəmməd 5” milli teatrında Mecnun rolunu ifa edib. (Leyli obrazi Rimma İsgəndərova ifa etmişdi)\nLeyla ilə Məcnun (teleserial, 2011) Bir gündə eyni doğum evində dünyaya gələn iki körpəni çarpayının az olmasına görə yan-yana yatırdırlar. Körpələrə əfsanəvi aşiqlər Leyli və Məcnunun adlarını qoyurlar. Həmin vaxtdan 25 il keçir. Ailəsi vəziyyəti Mecnuna deyir. Leylaya elçi gedirlər. Mecnun bundan narahat olsa da Leylanı görən kimi aşiq olur. Onu cəlb etmək üçün nə edəcəyini bilməyən Mecnun bir dəfə yuxusunda Aksakallı Dedeni görür. Aksakallı Dedenin yuxudan çıxıb Mecnunla birlikdə yaşamağa başlaması ilə aləm biri-birinə dəyir. Mecnun Leylanı avtomobil qəzasında itirir. Bunu qəbul edə bilməyən Mecnun 1 il heç kimlə danışmır. Daha sonra Leylanın orqanlarının bağışlandığını eşidir. Leylanın ürəyini alan Şirin və ciyərini alan Sedeflə tanış olur. Bir tərəfdə mədəniyyəti və dünyagörüşü zəngin olan Şirin, digər tərəfdə isə özü kimi təmizqəlbli olan Sedef olur. Mecnun ikisi ilə də görüşür, amma xoşbəxt olmur. Şirin ve Sedef məhəllədən gedirlər. Səhraya düşən Mecnun daha sonra atasının keçmiş dostu olan Ömerin qızı Leylaya aşiq olur.\nLeyla ilə Məcnun (teleserial, 2011) "İsmail Abi" obrazı Mecnun yatağının qarşısında olan akvariumdakı Yapon balığıdır. Balıq rənglidir. "İsmail Abi" obrazının rəngli geyinməsinin səbəbi məhz budur. Mecnunun atası İskender akvariuma bir balıq da qoymuşdu, amma ertəsi gün balıq ölmüşdü. Buna görə də Mecnun "İsmail Abi" obrazını həmişə hüznlü təsvir etmişdi.\nLeyla ilə Məcnun (teleserial, 2011) "Leyla" adı Mecnun məktəbdə oxuyanda aşiq olduğu qızın adıdır. Sadəcə adını bilir, qızın özü ilə danışmayıb. Leylanı tam xatırlamadığı üçün serialda 3 fərqli "Leyla" obrazı olmuşdu. "Leyla" obrazının tez-tez dəyişməsinin başqa səbəbi də Mecnun izlədiyi seriallarda gördüyü qız obrazlarıdır. Bu obrazlara aşiq olduğu üçün öz aləmində Leylanı gördüyü aktrisalara bənzətməsidir.\nLeyla The Band Leyla The Band — 2013-cü ilin mart ayında qurulan musiqi qrupudur. Qurularkən "Leyla ile Mecnun" serialının sosial şəbəkələrdəki hesablarından xəbər verilmişdir. Qrupun ilk mahnısı "Yoxluğunda" () olmuşdur. Bu mahnı "Leyla ile Mecnun" serialının bəzi bölümlərində səsləndirilmişdir. Klipi YouTube-da 27 milyondan çox izlənilmişdir. Qrup ikinci mahnısı "Eşq bitdi" () ilə fanatlarının sayını çoxaltmışdır. Qrupun serialı Star TV-də yayımlanmış "Ben de Özledim" serialı olmuşdur.\nLeyla ilə Məcnun (teleserial, 2011) "Erdal Bakkal" obrazı əslində atasının Mecnuna yemək yedirərkən masadakı duz qabıdır. Atası çox vaxt "Erdal sifarişləri gətirdi" dediyi üçün Mecnun Erdalı duz qabı kimi xəyal etmişdi.\nƏli Atay 20 aprel 1976 -cı ildə Rizədə anadan olmuşdur. 1999-cü ildə Memar Sinan Gözəl Sənətlər Universitetinin Teatr fakültəsini bitirib. Aktyor TRT-də yayımlanmış Leyla ile Mecnun serialı ilə məhşurlaşıb. Hal-hazırda Leyla The Band qrupunun solistidir.\nLeyla ilə Məcnun (teleserial, 2011) Mecnun məktəbdə oxuyarkən maşın qəzası keçirdən və qəza nəticəsində iflic olan bir oğlandır. 103 bölüm yayımlanmış serialda olanlar əslində iflic olan Mecnunun xəyallarında olanlardır. Anası Mecnundan bezərək evdən çıxıb gedir. Taksi sürücüsü İskender də işdən çıxıb oğlu ilə maraqlanmağa başlayır.\nLeyla ilə Məcnun (teleserial, 2011) "Yavuz" obrazı gecələr pəncərədən içəri girən ağac budaqlarının kölgəsidir. Kölgələr ancaq gecə göründüyü, qara rəngdə olduğu və pəncərədən göründüyü üçün Mecnun kölgəni oğru kimi xəyal etmişdi. Serialın heç bir səhnəsində Yavuz qapıdan içəri girmirdi.


Təkrar ali təhsil(2-ci ali təhsil)\nƏlavə ixtisas təhsili əyani və qiyabi təhsil formalarında həyata keçirilir. Əlavə 2-ci ixtisas təhsili almaq üçün əvvəlki ali təhsili və ya hal-hazırda (bir ildən az olmayaraq) işlədiyi vəzifəsi seçdiyi ixtisasa uyğun gələn şəxslər qəbul oluna bilərlər. Bu şərtlərin ödənilməsi təhsil müəssisəsində müsabiqə komissiyası tərəfindən müəyyən edilir.\nTəkrar ali təhsil üçün sənəd qəbulu 03-31 avqust tarixlərində və yalnız onlayn formada http://kabinet.azmiu.eu ünvanı vasitəsilə həyata keçrilir.\nTəkrar ali təhsil almaq istəyənlər aşağıdaki sənədləri təqdim etməlidirlər:\nAli təhsili haqqında sənədin (diplomun) surəti və qiymət kitabçasından çıxarış (diploma əlavə, 3 nüsxə) ;\niş yerindən xahişnamə-xasiyyətnamə;\n4 ədəd 3x4 fotoşəkil;\nŞəxsiyyət vəsiqəsinin surəti (3 nüsxə).\nƏlavə ixtisas alanların təhsil xərclərinin miqdarı və müvafiq ixtisas üzrə əyani formada təhsil alan bir tələbəyə sərf edilən illik ödənişindən az olmamaqla ali (orta ixtisas) təhsil müəssisəsinin özü tərəfindən müəyyən edilir və bütün təhsil müddəti ərzində sabit saxlanılır.\nTəkrar ali təhsil aşağıdakı ixtisaslar üzrə aparılır:\nYer quruluşu Torpaq və şəhərkadastrı\nYer üstü nəqliyyat vasitələrinin tikinti mühəndisliyi\nFövqaladə hallar və Həyat fəaliyyətinin təhlükəsizliyi mühəndisliyi\nTikinti materiallari və məmulatlarının texnologiyalarının mühəndisliyi\nİnformasiya texnologiya mühəndisliyi\nTexnolojı maşinlar və avadanlıqlar mühəndisliyi\nProsseslerin avtomatlaşdrma mühəndisliyi\nTəkrar ali təhsil ilə bağlı onlayn müraciət\nTel: (+994 12) 539 07 45; 538 92 79